Ukupan dug Crne Gore na kraju juna 4,08 milijardi evra - Biznis.rs\n11.9.2021 15:46 Autor: Redakcija Biznis.rs 0\nUkupan državni dug Crne Gore, bez depozita, na kraju juna ove godine iznosio je 4,08 milijardi evra ili 87,98 odsto bruto domaćeg proizvoda (BDP),...\nUkupan državni dug Crne Gore, bez depozita, na kraju juna ove godine iznosio je 4,08 milijardi evra ili 87,98 odsto bruto domaćeg proizvoda (BDP), pokazuju podaci Ministarstva finansija i socijalnog staranja.\n„Tokom drugog kvartala ove godine došlo je do smanjenja državnog duga u odnosu na drugo prošlogodišnje tromesečje, pre svega usled otplate državnih zapisa u iznosu od 15 miliona evra“, navodi se u izveštaju o državnom dugu objavljenom na sajtu ministarstva, a prenose Vijesti.me.\nUkupan državni dug sa depozitima na kraju juna je iznosio 3,65 milijardi evra ili 78,73 odsto BDP-a.\n„Spoljni dug iznosio je 3,65 milijardi evra, odnosno 78,78 odsto BDP-a, dok je unutrašnji bio 426,63 miliona evra, odnosno 9,2 odsto BDP-a. Depoziti su na kraju juna iznosili 428,81 milion evra, uključujući 38,45 hiljada unci zlata, čija je vrednost 57,26 miliona evra ili 9,25 odsto BDP-a”, precizira se u izveštaju.\nIz ministarstva su rekli da je u drugom kvartalu povučeno ukupno 55,62 miliona evra, od čega se 30 miliona evra odnosi na povlačenje druge tranše po zajmu Evropske komisije (EK), a 15,23 miliona evra na povlačenje kreditnih sredstava za potrebe izgradnje prioritetne dionice Smokovac – Uvač – Mateševo.\n„Za realizaciju projekata u oblasti komunalnih delatnosti, energetske efikasnosti, razvoja poljoprivrede, reforme poreske administracije, unapređenja putne infrastrukture, nabavku vojne opreme i slično u toku drugog kvartala ove godine povučeno je oko 10,39 miliona evra“, navode iz ministarstva.\n„Tokom drugog tromesečja realizovana je otplata državnog duga po osnovu glavnice, u ukupnom iznosu od 64,19 miliona evra, od čega se 28,04 miliona evra odnosilo na otplatu duga rezidentima, dok je otplata duga nerezidentima iznosila 36,15 miliona evra“, pokazuju podaci ministarstva.\nIz ministarstva su dodali da je u istom periodu otplaćena i kamata u iznosu od 34,75 miliona evra, od čega otplata domaće kamate iznosi 6,5 miliona evra, a inostrane kamate 28,24 miliona evra.\nJAVNI DUG CRNE GORE 79,5 odsto BDP Do kraja juna iznosio je 3,6 milijarde evra\nUkupna robna razmena Crne Gore 1,86 milijardi evra\nJAVNI DUG SRBIJE NA KRAJU OKTOBRA 56,9 ODSTO BDP Ukupan deficit budžeta 347…


Merošina u Kuršumliji\nVeliki broj malignih oboljenja, prema ocenama lekara, uglavnom je posledica NATO bombardovanja\nPROKUPLJE - U Dispanzeru za onkologiju Doma zdravlja u Prokuplju prošle godine registrovano je 178 slučajeva novoobolelih od malignih oboljenja. U odnosu na 1999. godinu to je trostruko povećanje broja malignih oboljenja među kojima je najviše obolelih od raka pluća, kože i debelog creva.\n- Broj obolelih u toku prošle godine je sigurno i veći jer je jedan broj pacijenata upućivan na lečenje direktno iz mesta u kojima se leči - kaže dr Radmila Trifunović, specijalista onkolog, dodajući da u odnosu na broj stanovnika najviše obolelih ima iz Kuršumlije.\nOvako veliki broj malignih oboljenja, prema ocenama lekara, dobrim delom je posledica NATO bombardovanja, posebno opštine Kuršumlija na koju je bačeno preko 430 projektila.\nIako zvanični rezultati merenja radioaktivnosti pokazuju da nivo zračenja neposredno posle ratnih dejstava nije povećan, blizina Kosova na koje su padale i bombe sa osiromašenim uranijumom učinila je svoje i zagadila vazduh i zemljište što onkolozi dovode u vezu sa povećanjem rizika od raka pluća, kože i debelog creva.\nOno što je zabrinjavajuće jeste činjenica da se starosna granica kod obolelih od malignih oboljenja sve više pomera prema mlađem uzrastu.\n- Od početka ove godine u Prokuplju je registrovano 40, a u Kuršumliji 19 novoobolelih od neke vrste raka. Do kraja godine imaćemo kompletnu sliku o broju novoobolelih jer svaki novi slučaj mora biti registrovan u našem dispanzeru - kaže dr Trifunović.\nPored alarmantnih podataka o novoobolelima od opake bolesti, ohrabrujuće je to što je broj žena obolelih od raka dojke sve manji. Jedan od važnih faktora prevencije i ranog otkrivanja malignih oboljenja kod žena su aktivnosti Društva za borbu protiv raka koje je u poslednjih nekoliko godina radilo na edukaciji ugrožene populacije.\nKosovska Kamenica: Radnici Srbijašuma kreću za Beograd\nDoljevački klaničari nezadovoljni posle privatizacije\nRadnicima "Srbokvarca" počela isplata 36 zarada


Boško Obradović: Odgovor Zorani Mihajlović – Prebrojavamo agente zapadnog interesa u Srbiji, a Vi se tu visoko kotirate | Двери\n16. октобра 2017. Ostavite komentarIzjave\nOdgovor predsednika Dveri na uvrede na račun Dveri koje je ministar opšte prakse Zorana Mihajlović iznela u nedeljnom intervjuu „Kuriruˮ.\nAko Aleksandar Vučić ne sme da Vas smeni sa svih državnih funkcija – mi smemo. Ako se Aleksandar Vučić plaši američkog ambasadora koji Vam dolazi na slavu – Dveri se ne plaše. Interesantno je da se niko od pristalica vlasti nije zapitao kako to da ste Vi potpredsednik Vlade i SNS, kao i višegodišnji ministar opšte prakse, kada su protiv Vas vodeći funkcioneri SNS i Pokreta socijalista? Ko, dakle, stoji iza Vas, ako nemate podršku u stranci kojoj pripadate? Jasno je da je Vaše ime uvek na spisku obaveznih ministara i da to nije po volji ni SNS ni samoga Vučića, već da je to ustupak onima koji su Vas sve zajedno doveli na vlast 2012. godine. Jer, ako Zapad ne veruje Vučiću 100%, bez obzira na sve što je do sada uradio služeći interesima Zapada, tu ste uvek Vi da ga podsetite ko je gazda i šta treba da se uradi. To se zove agent stranog (zapadnog) interesa u Vladi Srbije, i to ste Vi, odnosno to je Vaša uloga.\nDa smo mi ozbiljna država Vi nikada ne biste mogli doći na državnu funkciju u Srbiji jer ne biste prošli bezbednosnu proveru naših službi bezbednosti. Razlog je jednostavan: član ste East-West Bridge-a, dela međunarodne polutajne Trilateralne komisije i samim tim ne možete obavljati državne funkcije. Vi ne radite za naše nacionalne i državne interese, već za drugoga.\nPosebno je uvredljivo kada nam lekcije drži neko ko je državu prvo uništavao u društvu G17+, a sada je politički preletač u redove SNS. Ovo je samo još jedan dokaz da Vi nemate ideologiju već zadatak. Neće Vama biti problem da izdate Vučića i SNS i pređete u sledeću kvislinšku Vladu, naprotiv, to će biti Vaša obaveza kada Vaši mentori sa Zapada odrede da je došlo vreme. Ali, tu smo mi iz Srpskog pokreta Dveri da Vam (po)kvarimo kombinacije.\nMi ne prebrojavamo patriotska krvna zrnca – mada je to dobra ideja da se proveri koliko su vodeći političari u Srbiji uopšte rodoljubi, a koliko strani agenti i sluge zapadnih centara moći. Nećemo odustati od naše inicijative da se donese Zakon o agentima stranog interesa po ugledu na rusko i američko zakonodavstvo, kako bi se Vama i Vama sličnima ograničila mogućnost negativnog uticaja na srpsko društvo i državu. A što se tiče patologije – upotrebili ste pravu reč za sve ono u šta se danas pretvorio lični režim Aleksandra Vučića u Srbiji, čija ste Vi jedna od perjanica. Ostalo je samo da mu salutirate: Hajl, Alek!\nAgent srpskog interesa, Boško Obradović


Energyobserver - CRNA GORA / JAVNO PREDUZEĆE ZA NACIONALNE PARKOVE CRNE GORE PRODUŽILO ZAKUP ULCINJSKE SOLANE / CRNA GORA / AUTOR: VLADIMIR BERBATOVIĆ / BGEN\nZakup solane od preduzeća za proizvodnju morske soli “Bajo Sekulić“ u stečaju je produžen na osnovu nedavno zaključenog Aneksa III Ugovora o zakupu iz 2016. godine. Odlukom Vlade Crne Gore iz 2015. godine, javnom preduzeću za nacionalne parkove je povereno upravljanje prostorom ulcinjske Solane u cilju zaštite bioverziteta, podseća se u saopštenju.\nJPNPCG je saopštilo da će se aktivnosti zaštite biodiverziteta odvijati u koordinaciji sa resornim ministarstvom, opštinom Ulcinj, preporukama Savetodavnog tela za Solanu, kao i u saradnji sa domaćim i međunarodnim ekspertima, institucijama i organizacijama koje se bave očuvanjem prirodnih vrednosti.\nU tom pravcu, JPNPCG će pripremiti predlog programa upravljanja za naredni jednogodišnji period u cilju zaštite biodiverziteta Parka prirode Ulcinjske solane, navodi se u saopštenju.\nUlcinjska Solana – park prirode i kandidat za Ramsarsku listu\nUlcinjska solana je nedavnom odlukom Skupštine opštine Ulcinj proglašena zaštićenim područjem – Parkom prirode, a Vlada Crne Gore ju je kandidovala za Ramsarsko područje – močvarno područje od međunarodnog značaja.\nOvo močvarno područje je od globalnog značaja za ishranu, gneždenje i prezimljavanje ptica i područje izuzetnog biodiverziteta, kao i stanište jedne polovine evropskih ptica – oko 250 vrsta. Vrsta po kojoj je Solana postala „prepoznatljiva“ u poslednjih nekoliko godina je flamingo (Phoenicopterus roseus), ali i kudravi pelikan (Pelecanus crispus), jedinstvena i prepoznatljiva vrsta koja redovno posećuje područje Solane.


Planinarska akcija OŠTRA ČUKA 1074 - Vesti TV Sokobanja\nU subotu, 25. juna, Planinarsko društvo „Oštra čuka“, organizuje planinarsku akciju pod nazivom „Oštra čuka 1074“. Mesto okupljanja će biti u centru Sokobanje, ispred Miloševog konaka, a polazak je u 08 časova. Dolazak u Sokobanju očekuje se u 19 i 30\n21.06.2011. VEST – Planinari, Oštra čuka\nU subotu, 25. juna, Planinarsko društvo „Oštra čuka“, organizuje planinarsku akciju pod nazivom „Oštra čuka 1074“. Mesto okupljanja će biti u centru Sokobanje, ispred Miloševog konaka, a polazak je u 08 časova. Dolazak u Sokobanju očekuje se u 19 i 30. Za sve učesnike akcije organizovan je ručak na izletištu Kalinovica.


Aleksandar Radosavljević nije više trener Sloge Gornji Vakuf – Balkan-Handball.com\nHome / Balkan / Bosna i Hercegovina / Aleksandar Radosavljević nije više trener Sloge Gornji Vakuf\nNakon serije loših rezultata u Premijer ligi BiH, Upravni Odbor MRK Sloga Gornji Vakuf – Uskoplje odlučio je da raskine saradnju sa šefom stručnog štaba, Aleksandrom Radosavljevićem.\nSrpski stručnjak je preuzeo funkciju na leto 2019, i odveo ekipu do istorijskog uspeha u vidu plasmana u Evropu. Ne samo zbog toga, postao je miljenika navijača kluba iz grada na obali Vrbasa.\nNaredne sezone nije uspeo da ponovi takav uspeh pošto je zauzeo deveto mesto, a ove, Slogi najverovatnije predstoji grčevita borba za opstanak, pošto se nalazi na poslednjem mestu tabele sa sedam poraza i jednom pobedom.\nRadosavljević je renome sticao u domovini osvajavši titule sa ženskim timom Radničkog iz Kragujevca, plasmanom u finale nacionalnog kupa sa Zaječarem, a bio je selektor i muške kadetske reprezentacije Srbije.\n← Prethodni članak Smena na vrhu RK Borac m:tel – Igor Jovanović novi predsednik\nNaredni članak → Borac bolji od Izviđača u derbiju BiH


Središtu za operacije potpore miru OS BiH dodijeljeno priznanje za izvanredan doprinos implementaciji NATO programa “Building Integrity”\nU Domu OS BiH u Sarajevu je 28. ožujka 2019. godine održana svečana ceremonija uručenja NATO priznanja Središtu za obuku za operacije potpore miru OS BiH (PSOTC), za izuzetan doprinos implementaciji NATO programa ”Izgradnja integriteta” u institucijama obrane.\nOvo značajno priznanje izdato od strane NATO-a, zapovjedniku PSOTC-a uručila je ministrica obrane BiH Marina Pendeš.\nU svom obraćanju na svečanoj ceremoniji, ministrica Pendeš je istaknula da je naše Središte uistinu zaslužio ove priznanje kada se ima u vidu spektar aktivnosti koje realizira, broj tečajeva koji se organiziraju u ovom središtu, a posebno zbog činjenice da je u mnogome doprinio u implementaciji NATO programa “Building Integrity”.\nOva aktivnost PSOTC-a je prepoznata od strane NATO, te je ministrici Pendeš tijekom konferencije u Washingtonu, pomoćnik Generalnog tajnika NATO-a za izgradnju integriteta, uručio ovo priznanje kao svojevrsnu pohvalu za doprinos institucija obrane BiH, a posebno Središta za obuku za operacije potpore miru, implementaciji ovog NATO-ovog programa.\nMinistrica je ovom prilikom posebno pohvalila rad i rezultate Generalnog inpektorata na ovom projektu, te kazala kako je Ministarstvo obrane BiH jedna od prvih institucija u BiH koja je otpočela sa implementacijom ovog programa, kako bi se eliminirale sve moguće negativne reperkusije potencijalnih koruptivnih radnji u ovoj instituciji i minimizirali negativni učinci po ukupni obrambeni sustav.


Za vikend počinje "Dečija pozorišna jesen" | Regionalne\nVest: Za vikend počinje "Dečija pozorišna jesen"\nZa vikend počinje "Dečija pozorišna jesen"\nNajmlađa publika će imati priliku da pogleda u okviru Dečije pozirišne jeseni, zanimljive tri dečije predstave.\nPredstava “Ne dozvoli da te zub zaboli” će se odigrati na velikoj sceni Centra za kulturu Valjevo, u subotu 06.11. sa početkom u 12.00 sati.Karte su u prodaji na blagajni CZK na dan igranja od 09-12.00 časova, cena: 200 din\nPredstava “Ne dozvoli da te zub zaboli” je edukativnog karaktera i na zabavaniI poučan način ukazuje deci na važnost zdrave ishrane , pravilnog pranja zuba i oralne higijene uopšte.\nInteraktivnog je tipa, deca imaju priliku da aktivno učestvuju , podsete se i nauče o svemu onom što je važno kada je zdravlje zuba u pitanju.\nDva glumca, od kojih jedan sa zuboboljom dolaze u vrtić da odigraju predstavu, trude se da objasne zašto je do zubobolje došlo, šta treba da se radi kada problem nastane i kako da do toga ne dodje.\nScenografija, koja predstavlja zube koji se u zavisnosti od toka priče kvare i popravljaju na slikovit način, deci opisuje sve ono što se dešava i što bi se moglo desiti kada su njihovi zubi u pitanju.\nDa bi pozorišna igra bila što zanimljivija i da bi se izbegla puka ilustracija i suvoparna edukacija uvode se i dva karijesa, kao likovi. Oni upotpunjuju priču, daju joj duhovitost, razigranost , raspevanost i šarolikost pozorišnog izraza.\nZubar je deci prikazan kao osoba koje se ne treba plašiti i kojoj se treba obratiti ukoliko se sretnu sa sličnim problemima. Dečak koji ne pre zube i hrani se slatkišima , predstavlja jasnu poruku i pouku najmlađima.\nValjevo Roditeljstvo Odrastanje


Alma Zadić, rođena u Tuzli, biće ministarka u vladi Austrije! - Gorapress.net\n30.12.2019. u 20:10\nAlma Zadić, rođena u Tuzli, biće ministarka u vladi Austrije!\nPrema pisanju medija OVP će, pored mjesta kancelara koje će zauzeti Kurz, dobiti osam ministarstava - finansije, unutrašnjih i spoljnih poslova, odbrane, poljoprivrede, obrazovanja, privrede i bez portfelja.\nOd 2017. godine bila je poslanik u austrijskom parlamentu, najprije za listu "Pilz", a na prošlim izborima kandidovala se za Zelene.\nMinistarstvo unutrašnjih poslova preuzima Karl Nehammer, blizak saradnik Kurca, a odbrane Klaudia Tanner, koja je do sada bila direktorka Saveza poljoprivrednika Donje Austrije.\nGernot Blümel, još jedan blizak saradnik Kurca, u novoj vladi biće ministar finansija.\nMinistarstvo poljoprivrede ponovo će preuzeti Elizabet Kestinger, a Ministarstvo zaštite životne sredine i saobraćaja vodiće Leonore Gewessler.\nMinistar za socijalna pitanja biće Rudolf Anschober, dugogodišnji član Zelenih.\nMinistrica bez portfelja, koja će biti nadležna za agende EU, biće Karoline Edtstadler, a ministar obrazovanja biće ponovo Heinz Faßmann.\nMinistrica za pitanje žena biće najvjerovatnije Eva Blimlinger, bivša rekortka univerziteta.\nMinistarstvo privrede preuzeće Margarete Schramböck, koja će u svom resoru morati da se bavi i digitalizacijom.\nŠto se vanjskih poslova tiče pominju se dva imena, aktuelni ministar Alexander Schallenberg i Peter Launsky-Tieffenthal.


Prošle sezone Zrenjanince su najviše mučili rečni komarci roda Aedes i kućni komarci roda Culex, a borba sa njima trajala je od kraja februara do polovine septembra. Ovo, između ostalog, piše u godišnjem izveštaju o suzbijanju komaraca koji je Gradskoj upravi Zrenjanin podnelo novosadsko preduzeće “Ciklonizacija”.\nKrajem februara počelo je mapiranje terena, odnosno lociranje delova grada i okoline koji su potencijalna žarišta za razvoj komaraca.\nPROČITAJTE JOŠ: U toku je nova vikend akcija u prodajnim objektima “Gomex”-a\nDo 11. septembra rađeni su larvicidni, biološki i hemijski tretmani protiv komaraca, sa zemlje i iz vazduha. Košene su lokacije na kojima je primećena koncentracija larvi ili odraslih jedinki, rađena je kontrola zaraženosti uzoraka na virus Zapadnog Nila…\nPrema analizi “Ciklonizacije”, iako su vremenske prilike išle na ruku komarcima, njihova populacija i razmnožavanje držano je pod kontrolom.\nKlimatske promene, inače, utiču na povećanje populacije komaraca i sve je duži period u toku godine u kom je neophodno da se komarci tretiraju.\nVeć krajem marta i početkom aprila biće nužno krenuti sa tretmanima, ukoliko želimo leto bez velikog broja krvopija, smatraju stručnjaci “Ciklonizacije”.\nDruga opasnost jeste pojava “tigrastih komaraca”, koji su se već namnožili u Južnobačkom okrugu. Reč je o invazivnoj vrsti koja će, pitanje je dana, stići i u ostale delove Vojvodine. Ova vrsta komaraca prenosnik je uzročnika ozbiljnih bolesti i u narednim godinama borba protiv njih biće prioritet.\nTagovi"Ciklonizacija" komarci Tretmani protiv komaraca\n27/11/2021 у 15:58\n“Prema analizi “Ciklonizacije”…”\nSAM TRAŽIŠ-NAĐEŠ POS’O, NIKO TE NE KONTROLIŠE…PA, POSLE SAM I RADIŠ!!!


On je rekao i da su obeležavanjem zlatnog jubileja UAE ušli u novu fazu svoje istorije, novu eru svog razvojnog puta i novi ciklus svoje ekonomskog, političkog I društvenog rasta.\nFoto: UAE Embassy Belgrade / Twitter\nAmbasador je u prigodnom obraćanju naglasio da od osnivanja Unije 02.decembra 1971 godine UAE slede princip unapređenja i jačanja bezbednosti mira i održivog razvoja, u različitim delovima regiona i sveta, uključujući i Srbiju, kroz različite projekte u javnom i privatnom sektoru kao princip koji predstavlja osnovnu dimenziju u spoljnoj politici, čiji je temlje postavio osnivač države šeik Zaid bin Sultan al Nahjan.\nOn je rekao i da je ovaj put nastavilo današnje rukovodstvo na čijem je čelu predsednik države šeik Kalif bin Zajed Al Nahjan, dalje ga produbljujući i razvijajući kroz veliki doprinos ove države na različitim humanitarnim, politickim I ekonomskim nivoima.\n- Ovi principi su inspirisani mislima, karakterom i etikom Emiratske pustinje, crpeći je iz pristupa islamske religije koju karakterišu praštanje,tolerancija,duh bratstva I ljubav- poručio je ambasador.\nAl Daheri je rekao da je njegova zemlja za 50 godina postigla veliki uspeh na spoljnom planu i da sada uživa istaknutu poziciju na arapskom I međunarodnom nivou zahvljujući svojim principima.\nOn je istakao brojna dostignuća koju su UAE postigli u prethodnim godinama od kojih je na prvom mestu vodeća uloga žena u svim sektorima.\nAmbasador UAE u Srbiji: Razvoj odnosa u interesu oba naroda\nTokom 2020. i 2021 UAE su zabeležili više dostignuća na nacionalnom, regionalnom i međunarodnom planu, a istaknute žene Emirata su bile ili na njihovom čelu ili partneri u razvojnom procesu, saopštio je ambasador.\nNeka od nji su lansiranje sonde u orbitu Marsa i uspešan početak rada prve nuklearne elektrane za mirovne svrhe, a posebno je naglašeno članstvo zemlje u SB UN za period 2022/2023. kao i članstvo UAE u Savetu UN za ljudska prava za period 2022/2024.\nAmbasador je na kraju zahvalio partnerima UAE u Srbiji, među članovima vlade i građanima na isticanju prijateljstva sa Emiratima, a posebno je naglasio da su držvane institucije istakle na svojim zdanjima zastave UAE kao simbol prijateljskih odnosa dve zemlje, kao i da je Pošta Srbije objavila emisiju prigodnih poštanskih maraka.


Usvajanje mehanizma koordinacije, jedan od najvećih udara na Republiku Srpsku | WebTribune\nHome U FOKUSU Usvajanje mehanizma koordinacije, jedan od najvećih udara na Republiku Srpsku\nPolitički analitičar Gostimir Popović izjavio je danas da je usvajanje mehanizma koordinacije na nivou BiH jedan od najvećih udara na Republiku Srpsku.\n“Usvojenim mehanizmom koordinacije na nivou BiH Republika Srpska više neće moći da donosi važne odluke. Savjet ministara BiH je, usvajanjem ovog mehanizma, nekorektno i nepristojno iskoristio priču o predaji aplikacije za članstvo BiH u EU”, rekao je Popović.\nOn je istakao da institucije Republike Srpske moraju adekvatno odgovoriti na nekorektan odnos Savjeta ministara BiH.\n“Institucije Republike Srpske moraju početi sa veoma snažnom diplomatskom inicijativom. Vlast u Republici Srpskoj mora pomoć tražiti od institucija Rusije da bi bilo spriječeno urušavanje Srpske, kao garanta slobode srpskog naroda u BiH”, dodao je Popović.\nPredsjedavajući Savjeta ministara BiH Denis Zvizdić potvrdio je juče da je Savjet ministara usvojio mehanizam koordinacije, kao jedan od tri glavna uslova, uz prilagođavanje Sporazuma o stabilizaciji i pridruživanju sa EU i Reformsku agendu, koje je BiH trebalo da ispuni da bi aplikacija BiH za članstvo u EU postala kredibilna i prihvatljiva za Brisel.\nOd danas ledeni dani, vetar i snežni nanosi\nŽulja ih sirijska nafta: Opasan presedan Turske prema Rusiji, prekršili međunarodni sporazum


Istraga o navodima da se kažnjava nepotpisana dozvola – Nadlanu.com\nIstraga o navodima da se kažnjava nepotpisana dozvola\nBEOGRAD, 15. januara 2010. (Beta) - Ministar unutrašnjih poslova Ivica Dačić naredio je u petak da se ispitaju medijski navodi o tome da su pojedini vozači kažnjeni jer nisu potpisali vozačku dozvolu.\nPojedini mediji javili su da saobraćajci kažnjavaju pojedine vozače koji nisu potpisali vozačku dozvolu.\n"Obaveštavamo javnost da Pravilnikom o obrascu vozačke dozvole jeste predviđeno da vozači potpisuju svoju vozačku dozvolu prilikom njenog izdavanja, ali Zakon o bezbednosti saobraćaja na putevima ne predviđa bilo kakvu kaznu za vozača koji to nije učinio", navodi se u saopštenju MUP Srbije.\nDačić je, dodaje se, pozvao oštećene građane da prijave takve slučajeve. "Istovremeno, molimo građane da prilikom podizanja svojih vozačkih dozvola istu potpišu, iako Zakon o saobraćaju to ne sankcioniše", navodi se u saopštenju.


Arhiviranje - VetpromVetprom\nU zavisnosti od zahteva sponzora, dokumentacija kliničkih studija se čuva u određenom vremenskom periodu u posebno predviđenom prostoru. (више…)\nU zavisnosti od zahteva sponzora, dokumentacija kliničkih studija se čuva u određenom vremenskom periodu u posebno predviđenom prostoru.\nObezbedili smo protivpožarne ormane za čuvanje tekuće dokumentacije kao i centralnu arhivu koja se nalazi u potpuno odvojenom delu skladišta, opremljenu u skladu sa svim zahtevima iz oblasti protiv požarnosti.\nU centralnoj arhivi je predviđen poseban sistem klimatizacije koji obezbeđuje konforne uslove za dugoročno i kvalitetno čuvanje dokumentacije u skladu sa zahtevima klijenata i smernicama Dobre Dokumentacione prakse.\nOsim čuvanja originalnih dokumenata u centralnoj arhivi, obezbedili smo i sistem za brzo skeniranje i arhiviranje dokumentacije u elektronskoj formi. Na taj način je u potpunosti obezbeđena dodatna sigurnost arhivirane dokumentacije kao i mogućnost da se na veoma brz i jednostavan način pristupi bilo kom dokumentu iz arhivirane dokumentacije u slučaju potrebe i na zahtev sponzora.


Izlazne ankete u Italiji - niko nema većinu\nBivši italijanski premijer Silvio Berluskoni lider koalicije "Forza Italia" (Napred Italija) glasao je u Milanu\nPrema izlaznim anketama sa biračkih mesta širom Italije, nijedna partija neće imati većinu u parlamentu, koja bi joj omogućila da formira vladu, ali su populističke stranke ostvarile veliki uspeh. Današnji izbori u Italiji definitivno će ostati upamćeni kao jedni od onih koji su najviše podelili naciju u novijoj istoriji.\nPrema anketama, stranka protiv establišmenta Pokret 5 zvezda (M5S) ostvarila je dobar rezultat, posebno na jugu, gde je izlaznost bila veća od očekivane. Pokret 5 zvezda osigurao je izmedju 29 i 31 procenat podrške, što znači da će biti najveća pojedinačna stranka u parlamentu, ali bez dovoljne većine da vlada.\nStranka levog centra Demokratska partija uspela je da dobije više od 20 odsto, izlazne ankete nagoveštavaju i do 23 procenta, ali ju je nadmašio desničarski savey bivšeg premijera Silvija Berluskonija, koja će najverovatnije kontrolisati najveći blok u donjem domu parlamenta. Uspeh desničarske koalicije ujedno je i iuzetan lični kambek za 81-godišnjeg Berluskonija, koji ne sme da ima položaj u politici do sledeće godine, ali će svakako biti jedan od važnih političkih činilaca.\nAnalitičari su priznali da su izlazne ankete bile netačne na izborima 2013, ali navode da i oni očekuju da u parlamentu neće biti stranke ili koalicije s jasnom većinom.\nBerluskoniju oduzet poslanički mandat\nBerluskoniju potvrđena kazna\nItalijanski sud osudio Berluskonija\nBez jasnog pobednika izbora u Italiji


U ponedjeljak stiže potvrda reforme u Ligi šampiona: Kontroverzna odluka drma Evropu • CG-Fudbal\nPočetna Evropski fudbal U ponedjeljak stiže potvrda reforme u Ligi šampiona: Kontroverzna odluka drma Evropu\nIzvršni komitet Unije evropskih fudbalskih asocijacija (UEFA) odobriće u ponedjeljak, 19. aprila odluku o promjenama u Ligi šampiona i Ligi Evrope.\nNovi format takmičenja stupiće na snagu od sezone 2024/25 kada će se umjesto aktuelnih 32, pojaviti 36 timova. Samim tim, biće promijenjen i sistem takmičenja, jer će svaki klub u grupnoj fazi, umjesto šest, odigrati 10 utakmica. Zgusnut raspored definitivno će uticati na domaća šampionata, budući da neće biti zimske pauze, ali nije to odluka koja potpuno mijenja izgled na koji smo navikli u prethodnih 25 godina.\nNaime, dva kluba dobiće specijalne pozivnice od strane UEFA za Ligu šampiona, taj poziv neće biti vrednovan spram njihovih dostignuća u domaćem prvenstvu, već po sistemu ko može da plati nekoliko desetina miliona eura – igraće. Prema najavama, ta dva jaka evropska kluba biće ekipe koje UEFA visoko vrednuje na svojoj istorijskoj listi. Recimo, ove sezone bi to, prema aktuelnim tabelama, lako bili Liverpul, koji je šesti u Premijer ligi, i Borusija Dortmund, petoplasirani tim Bundeslige.\nU Ligi Evrope će 32 ekipe biti raspoređene u jednu diviziju u grupnoj fazi. Svaki tim će igrati osam do 14 rundi, po varjanti švajcarskog modela koji se koristi na šahovskim turnirima (neće biti dvostrukog kola, već će ekipe odigrati jedan meč).\nNajboljih osam timova kvalifikovalo bi se ne samo za osminu finala već i za grupnu fazu sljedeće godine, dok bi se preostalih 16 učesnika razigravalo za grupnu fazu naredne sezone.\nPRETHODNOITALIJANSKI MEDIJI: Stanković nekoliko sati na sastanku sa predsjednikom Sampdorije\nNext articleNavijači Zabjela neprijatno dočekali gradonačelnika Podgorice (VIDEO)


Novinar Milan Pantić ubijen je 11. juna 2001. godine ispred zgrade u kojoj je stanovao u Jagodini\n„Komisija je na osnovu do sada prikupljenih dokaza ubeđena da je motiv za ubistvo kolege Pantića pljačkaška privatizacija u kojoj je više lica primilo milionski mito i koja je ostala bez sudskog epiloga. Predmeti u vezi s tom privatizacijom nalaze se u Višem javnom tužilaštvu u Beogradu i Tužilaštvu za organizovani kriminal, ali za sada bez rezultata, i pored nespornih dokaza koji postoje“, piše u saopštenju.\nKomisija je najavila da će upoznati državne organe sa svojom ocenom o tome kako su česte izmene sistema i promene procedure „pogodovale nekažnjivosti odgovornih za ubistva novinara“.\n„Protok vremena postaje sve veća prepreka efikasnom prikupljanju validnih dokaza, ali i neefikasnost našeg krivično-pravosudnog sistema, koji je u ovom slučaju pokazao sve svoje sistemske slabe strane. Pravda je dostupna samo kada je postupanje državnih, prvenstveno pravosudnih organa, sistemski usmereno na prikupljanje dokaza u što kraćem vremenu“, stoji u saopštenju.\nKomisija je ocenila i da se suđenje za ubistvo Slavka Ćuruvije odvija „zaprepašćujuće sporo, uz pravno bizarne odluke sudskog veća“.\nDopisnik „Večernjih novosti“ iz Jagodine Milan Pantić ubijen je 11. juna 2001. u hodniku ispred svoga stana u Jagodini, udarcem tupim predmetom u glavu.\nKomisija za istraživanje ubistava novinara Milan Pantić Ubistvo novinara\n← BIRN demantuje da se nije bavio ulogom SAD u trgovini oružjem\nUdruženja: Konkurs nelegitiman – ministar i državni sekretar moraju da odu →


startap Archives - Cirkularna ekonomija\nLjudi žele da budu “zeleniji”, ali ne znaju odakle da počnu – to je bila ideja vodilja za novu aplikaciju koja će biti dostupna korisnicima u Australiji ove godine. Pod sloganom “Popravite planetu sa svakim dolarom koji potrošite”, startap iz Sidneja razvio je sistem koji računa emisije gasova staklene bašte prilikom kupovine. Aplikacija povezuje korisnike sa zelenijim biznisima koji su…\nPre dve godine, svet je bacio rekordnih 53,6 miliona tona elektronskog otpada. Sirovine u ovom otpadu vredne su 57 milijardi dolara, čemu najviše doprinose zlato, gvožđe i bakar, ali sačuvaju se materijali u vrednosti od samo 10 milijardi dolara, podaci su izveštaja UN Global E-waste Monitor 2020. Kako izvući dragocene metale iz elektronskog otpada – bila je ideja vodilja startapa…\nProgram MPowerBIO, uz podršku EU i BBI JU inicijative, poziva sve bio startape, kao i mala i srednja preduzeća da se prijave za MPowerBIO program podrške. Učešće u programu podrazumeva onlajn prisustvo na interaktivnim treninzima i radionicama, kao i povezivanje sa investitorima za one koji žele da svoj biznis unaprede u sledeću etapu. Prijave su otvorene do 10. Juna 2021.…\nTeško je zamisliti budućnost u kojoj neće biti izgubljenih i oštećenih paketa, ali startap osnovan u Nantu razvija proizvod kojim želi da postigne revoluciju u dostavi. Reč je o pametnom pakovanju koje će, zahvaljujući ugrađenim senzorima, omogućiti mušterijama da ga prate u svakom trenutku. Proizvod, jednostavno nazvan Kutija, doneće korist svim stranama u procesu – trgovcima, dostavljačima i mušterijama, obećavaju…


2 miliona FIAT automobila sa Microsoft Blue&Me sistemom – Personal magazin\nFiat je polovinom decembra isporučio dvomilioniti automobil opremljen naprednim Blue&Me sistemom, dizajniranom u partnerstvu kompanija Fiat i Microsoft, koji je do sada osvojio brojne prestižne međunarodne nagrade. Blue&Me obuhvata Bluetooth, USB, AUX priključak, mp3…\nFiat je polovinom decembra isporučio dvomilioniti automobil opremljen naprednim Blue&Me sistemom, dizajniranom u partnerstvu kompanija Fiat i Microsoft, koji je do sada osvojio brojne prestižne međunarodne nagrade.\nNajnaprednija verzija Blue&Me sistema – TomTom2 LIVE poseduje navigacioni sistem koji obezbeđuje precizne podatke o saobraćaju koji se ažuriraju u realnom vremenu, uz povratne informacije o stilu vožnje. Ovaj sistem sadrži ekran osetljiv na dodir, detaljne mape 45 evropskih zemalja, IQ routes sistem koji pomaže pri odabiru najbolje putanje ka odredištu i TomTom HD Traffic sistem koji vozača detaljno informiše o saobraćaju, gužvama, blokadama ili radovima na putu koje se ažuriraju svaka dva minuta.\n2 miliona FIAT automobila sa Microsoft Blue&Me sistemom was last modified: December 21st, 2011 by Redakcija


Ruski ministar sporta Vitalij Mutko prikrivao je pozitivan test na doping jednog poznatog fudbalera i omogućio nekolicini trenera da nastave rad iako im je to doživotno zabranjeno zbog umešanosti u ovu nedozvoljenu radnju, navodi nemačka televizija ARD u dokumentarnom filu koji je prikazan u sredu veče.\nMutko je negirao ove tvrdnje, naglašavajući da su deo napada na njegovu zemlju u cilju sprečavanja učešća ruskih sportista na Olimpijskim igrama u Rio de Žaneiru ove godine.\nNemačka televizija ARD najavila je da će otkriti sistem "dopinga pod kontrolom države".\nU filmu se takođe dokazuje da "treneri u atletici, osuđeni za doping i doživotno suspendovani, i dalje treniraju sportiste prvog ranga", saopštava nemačka televizija.\nARD navodi da je rezultate svoje istrage predao Međunarodnoj atletskoj federaciji (IAAF) koja je odgovorila u pismu od 1. juna da se radi o "vrlo ozbiljnoj stvari" i o "hitnom pitanju" koje izaziva "ozbiljnu zabrinutost".\nMutko: Cilj sprečiti učešće ruskih sportista na Olimpijadi\nVitalij Mutko je rekao da je film nemačke televizije o dopingovanju u sportu deo velike kampanje protiv Rusije.\n"To se može videti ne samo u nemačkim medijima. To je usmereno protiv Rusije i dobro je organizovano", rekao je ruski mnistar sporta.\nOn je dodao da je bivši šef ruske antidoping agencije Grigorij Rodčenkov, koji je javno govorio o Mutkovoj ulozi u orkestrovanju sistematskog varanja, primio novac od onih koji su mu dali utočište nakon što je napustio zemlju.\nRodčenkov trenutno živi u SAD, ali na nepoznatoj lokaciji iz bezbednosnih razloga.\nMutko je ocenio da čitava afera predstavlja osvetu onih koji nisu zadovoljni odlukom da Rusija bude domaćin Svetskog fudbalskog kupa 2018. godine.\nPortparol Kremlja Dmitrij Peskov izjavio da ruska vlada doživljava optužbe nemačke televizije kao “apsolutnu klevetu” sve dok neko ne prezentira “uverljive dokaze” za ove tvrdnje.\nVeć duže vreme Rusiju potresaju skandali vezani za doping, a sada je u celu priču uključen i Mutko, koji je postao ministar sporta 2008. godine. On ima veliki uticaj zahvaljujući međunarodnim vezama, kao što je članstvo u prestižnom Savetu FIFA-e, i prijateljstvu sa Vladimirom Putinom koji naglašava važnost uspeha ruskih sportista kao deo globalnog imidža zemlje.\nU novembru 2015. nezavisna komisija Svetske antidoping agencije (WADA) otkrila je u šokantnom izveštaju rasprostranjeni sistem dopinga u Rusiji, zbog čega je Međunarodna atletska federacija privremeno suspendovala Rusiju iz svih međunarodnih takmičenja. Saopšteno je da u Rusiji postoji “duboko ukorenjena kultura varanja”.\nPredsedavajući komisije Dik Paund (Dick Pound) kazao je tada da je “nemoguće” da Mutko nije znao šta se dešava.\nTa istraga je sprovedena posle reportaže ARD-a iz decembra 2014. u kojoj su obelodanjene velike razmere dopinga u ruskoj atletici.\n“Kategorički odbacujemo tvrdnju da nismo preduzeli neophodne mere u cilju reformisanja antidoping operacije. Svesni smo da je borba protiv dopinga veliki izazov za celu Rusiju, pa neumorno radimo na dugoročnim reformama,” navodi se u saopštenju.\nARD: Rusi jedno pričaju, drugo rade\nU izveštaju u martu IAAF je navela da je Rusija ostvarila "znatan napredak" od novembra, ali i istakla da ostaje još dosta da se uradi da bi se ispunili uslovi za rehabilitaciju.\nRuske vlasti su angažovale zapadnu PR kompaniju “Burson Marsteler” kako bi popravile imidž preduzimajući opsežne mere kao što je testiranje sportista koji bi trebalo da učestvuju na Olimpijskim igrama, zatim pokretanja antidoping obrazovnih programa u školama u cilju “promene pogleda na društvo”.\nMeđutim, Hajo Zepelt, autor dokumentarnih filmova na ARD, istakao je da “postoji velika razlika između onoga što Rusi kažu i stvarno čine. Sve što se tiče dopinga u Rusiji zapravo je sve gore umesto da se stanje poboljšava.”\nU sredu je poznatnoj ruskoj teniserki Mariji Šarapovoj zabranjeno igranje na dve godine zbog korišćenja nedozvoljene supstance "meldonium".\nIstovremeno, šampionu sveta u bacanju kladiva Kirilu Ikonikovu je dožitovno zabranjeno bavljenje sportom zbog dopingovanja.\nNastojanje Moskve da ove skandale prikaže kao politički motivisane napade zapadnih sila, sve je neuverljivija karta.\nIAAF treba da se izjasni 17. juna o suspenziji Rusije, što je važno za učešće ruskih tamičara u Olimpijskim igrama u Rio de Žaneiru (5-21. avgust).


Stonoteniseri Miletića ubedljivi protiv Gusara - www.025.rs\nwww.025.rs / ODŽACI / SPORT / Stonoteniseri Miletića ubedljivi protiv Gusara\nStonoteniseri Miletića ubedljivi protiv Gusara\nStonoteniseri Miletića iz Srpskog Miletića zabeležili su ubedljivu pobedu nad ekipom Gusara iz Stapara rezultatom 4:1, u susretu 6. kola Druge lige “Sever”. Trećim trijumfom u prvenstvu Miletićani su se vratili na četvrto mesto na tabeli.\nSjajnu igru i dve pobede u singlu zabeležio je najbolji igrač Miletića Dario Loboda, koji je slavio i u dublu zajedno sa Nemanjom Mladenovićem. Sjajan meč odigrao je i Nemanja koji je u pet setova dobio Bajčeva i tako je naša ekipa stigla do ubedljive pobede.\nNarednog vikenda je pauza u prvenstvu, pa će igrači Miletića nastupiti na bodovnom turniru u Bečeju, gde će učestvovati kadeti i kadetkinje, odnosno seniori i seniorke.\nU 7. kolu STK Miletić gostuje u Zmajevu kod istoimene ekipe.\nTags: STK Miletić iz Srpskog Miletića, Stoni tenis\n(VIDEO) Angažovanje ronioca za režavanje gorućeg problema u Crvenki\nOpština Apatin odlična rukometna baza


Riccardo Montolivo je daleko od postave Milana. Kapiten je sedeo na klupi u Firenci protiv kluba iz koga je došao među "Rossonere". Nije u prvom planu kod Mihajlovića i za Milan je ovo poslednja prilika da nešto zaradi.\nJuventus traži pleja, posle povrede Marchisija videlo se juče šta im nedostaje, delovali su nemoćno u porazu od Udinesea. Zbog toga bi Montolivo bio dragocen, mada je veliko pitanje koliko on može u ovom trenutku.\nItalijanski reprezentativac je raspoložen da se preseli na sever, italijanski mediji kažu da je spreman da raskine ugovor sa Milanom, ali teško je verovati da će ga "Rossoneri" pustiti bez obeštećenja.\nIpak, dva kluba imaju odličnu saradnju, videćemo može li da dođe do neke razmene, Juve ima višak napadača, ali je problem što je Milan popunjen na tim pozicijama, danas stiže Mario Balotelli.\nObjavio A.C. Milan Serbia у 16:54


► Živković (Nova) o izlasku na izbore: Odluka kad budu raspisani, 95 odsto\n"Slažemo se da je stanje u Srbiji neodrživo, da su mediji pod blokadom, da je pravosuđe takvo kakvo jeste ali ne razumemo šta se postiže bojkotom. Možda će mi neko objasniti šta se dešava dan ili sedam dana posle bojkota", kazao je lider Nove stranke novinarima u Skupštini Srbije.\nIzjavom da predsednik treba da postavlja sudije počeo proces da Vučić postane sultan\nPredsednik Nove stranke Zoran Živković ocenio je danas da je izjavom državnog sekretara Ministarstva pravde Radomira Ilića o neophodnosti promene Ustava po kojoj bi predsednik države postavljao sudije i tužioce, započet proces kojim Aleksandar Vučić treba da postane "sultan u pravom smislu te reči".\nOn je novinarima u Skupštini Srbije rekao da je Srbija "na dobrom putu da počne da se dešava nešto kao u Rusiji gde je Medvedev otišao da bi Putin i formalno dobio sva prava".\n"Vučić već postavlja policajce a sada predlažu da postavlja i sudije i tužioce. Bili smo svedoci i da je zvao selektore da im kaže ko treba da igra za reprezentaciju Srbije. Sve su to obeležja jednog sultana a znamo za njegovo prijateljstvo sa Erdoganom", kazao je lider Nove stranke.\nGovoreći o problemu zagađenosti vazduha u Srbiji, Živković je rekao da je po rezultatima istraživanja relevantnih svetskih organizacija, Srbija na devetom mestu u svetu po broju umrlih od aerozagađenja.\n"Po rezultatima tog istraživanja, oko 7.000 ljudi u Srbiji godišnje umre od aerozagađenja. Prvi na toj listi je Čad, na osmom mestu je Somalija a iza nas je Indija. Na listi naravno, nema zemalja iz Evrope ili Severne Amerike", rekao je Živković i odbacio objašnjenje da je povećanje nivoa aerozagađenja posledica ekonomskog razvoja jer bi u tom slučaju, kako je rekao, Japan bio "zemlja mrtvih".\nNova stranka saopštila je da je danas zvanično postala članica Libseen grupacije, saveza liberalnih partija i istraživačkih snaga u regionu Jugoistočne Evrope.


Sa malog ostrva na Pacifiku spasena su trojica muškaraca pošto su napisali ogroman znak SOS u pijesku koji je primjećen iz vazduha, javile su vlasti.\nOni su se vodili kao nestali u arghipelagu Mikronezije gotovo tri dana kada su spasioci na australijskim i američkim avionima primjetili njihov znak za pomoć u nedelju na nenastanjenom ostrvu Pikelot, saopštilo je juče australijsko ministarstvo odbrane.\nOni su, kako izgleda, krenuli sa atola Pulawat u čamcu od sedam metara 30. jula i planirali su da pređu oko 43 kilometara do atola Pulap kada su skrenuli s putanje i ostali bez goriva, navelo je ministarstvo.\nSpasioci u Guamu zatražili su pomoć Australije. Vojni brod Canberra koji se vraćao sa vježbe na Havajima skrenuo je ka toj oblasti i pridružio se američkim ekipama za traganje sa Guama.


Izveštaj sa tribine „RODNA RAVNOPRAVNOST U SAVREMENOM DRUŠTVU“ - Centar za društvenu stabilnost\nIzveštaj sa tribine „RODNA RAVNOPRAVNOST U SAVREMENOM DRUŠTVU“\nU saradnji sa Zavodom za ravnopravnost polova, CZDS je organizovao tribinski program koji je poneo naslov „RODNA RAVNOPRAVNOST U SAVREMENOM DRUŠTVU“. Tribina je održana u prostorijama Centra za društvenu stabilnost, 20. juna 2019. godine sa početkom u 19 časova.\nProgram je predstavljao nastavak aktivnosti CZDS u sferi borbe za afirmaciju rodne ravnopravnosti i položaja žena u našem društvu. Prisutnu publiku, svojim uvodnim izlaganjem pozdravio je gospodin Ognjen Karanović, direktor Centra za društvenu stabilnost. Uvažene sagovornice i gošće Centra i moderatorke tribine Ivane Vujić, novinarke i saradnice CZDS, bile su prof. dr Marijana Dukić Mijatović, profesorka na Univerzitetu u Novom Sadu, potpredsednica Nacionalnog saveta za visoko obrazovanje i savetnica gradonačelnika Grada Novog Sada za investicije; gospođa Diana Milović, direktorica Zavoda za ravnopravnost polova i gospođa Mia Kostić Strajin, koordinatorka Ženske parlamentarne mreže Skupštine Autonomne Pokrajine Vojvodine.\nU interaktivnim, međusobnim i razgovorima sa prisutnim građankama i građanima u publici, sagovornici CZDS naglasili su da ukoliko se podrazumevaju uslovi napretka savremenog sveta i aktivnosti pojedinaca onda je i poboljšanje položaja žena moguće ostvariti putem stalnih aktivnosti različitih pokreta za ljudska prava i građanskih inicijativa u kojima će one stalno ukazivati na svoj položaj, puteve i načine njegovog poboljšanja.\nProfesorka Dukić Mijatović predstavila je lične i univerzalne motive koje nju, ali i druge žene, navode u opredeljenju da svoju ulogu u nauci, privredi, politici, itd… u profesionalnom i funkcionalnom smislu afirmišu u meri koja je potpuno ravnopravna sa uspesima koje ostvaraju osobe muškog pola, dok je gospođa Diana Milović predstavila ulogu, rad i delatnost Zavoda za ravnopravnost polova u borbi za afirmaciju uloge žene u savremenom društvu. Gospođa Kostić Strajin, naduhnuto i iscrpno predstavila je rad i rezultate delatnosti Ženske parlamentarne mreže Skupštine AP Vojvodine.


Savet ministara još nije razmatrao zahtev Amerike\nOdvojen potpis na\nsporazum sa SAD ?\nPODGORICA (Tanjug) - Ministar Srbije i Crne Gore za ekonomske odnose sa inostranstvom Branko Lukovac izjavio je da Savet ministara još nije razmatrao predlog SAD da SCG potpiše Sporazum o izuzumanju američkih državljana od odgovornosti pred Međunarodnim krivičnim sudom.\nLukovac je Radiju "Slobodna Evropa" rekao da Savet ministara nije imao priliku da to pitanje razmatra, jer se traže rešenja koja će voditi računa o potrebi da se ne samo sačuvaju, već i unaprede odnosi sa SAD, ali i nastavi proces približavanja i integracija u evroatlantske strukture. Navodeći da su predstavnici Srbije i Crne Gore "u stalnim kontaktima sa predstavnicima SAD", on je izrazio uverenje da će se doći do rešenja koje će voditi računa o očuvanju međusobno dobrih odnosa.\nLukovac je potvrdio da je Crna Gora posebno osetljiva na odnose sa SAD, naglasivši da CG ima "veći stepen saradnje sa SAD nego sa EU". "Zbog toga razumem specifičnost pozicije Crne Gore, što je, takođe, jedan od razloga koji motiviše Savet ministara da traže rešenja koja će zaštiti odnose i sa Vašingtonom, i sa Briselom", rekao je Lukovac.\n"Naša dilema nije da li SAD ili Evropska unija, već opredeljenje: i Amerika i Brisel", rekao je Lukovac, komentarišući vest da su SAD uskratile vojnu pomoć Srbiji i Crnoj Gori. On je objasnio da bi se "uskraćivanje američke vojne pomoći, ako bi ostalo na snazi, odnosilo tek na narednu fiskalnu godinu, koja u SAD počinje 1. oktobra". Crnogorski ministar inostranih poslova Dragiša Burzan potvrdio je da Srbija i Crna Gora mogu odvojeno potpisati ugovore sa SAD o neizručenju njenih državljana.\n"Odlaganje naše odluke nastalo je upravo zbog želje da se sa Srbijom usaglase stavovi u vezi sa zahtevom Vašingtona", kazao je Burzan podgoričkim medijima. On je najavio da će, ukoliko se između Beograda i Podgorice oko tog pitanja ne postigne saglasnost, "svako izaći sa svojim stavom".\nPredstavnici Evropske komisije upozoravaju: Akcioni plan još nije gotov\nCrnogorska opozicija pred odlukom da trajno napusti parlament\nBrisel hoće organizaciju dijaloga Beograda i Prištine\nSinoć održana sednica Predsedništva DOS-a\nŽivković najavio: Vlada uskoro usvaja strategiju za Kosmet\nEparhija raško-prizrenska ne veruje u iskrenost poziva za povratak Srba\nZvanično završena ruska mirovna misija na Kosovu\nHag: Šljivančanin odbio izlazak na suđenje\nŠešelj pristao da ga ispita istražni sudija iz Beograda\nDokazni materijal Beograda o OVK nije dovoljan za optužbe


Presretači na putevima u BiH za nekoliko dana – Kakanj-X\nNa 11 jun, 2019 119\nBANJALUKA – Ako smanjite prosječnu brzinu kretanja za samo jedan kilometar na čas, smanji se broj nesreća za tri posto, pokazuju mjerenja Agencije za bezbjednost saobraćaja.\n– Uređaji su ugrađeni u dva neobilježena policijska vozila i posjeduju funkciju kontrole brzine kretanja vozila u stacionarnom mogu, u pokretu i video režimu, a vozilima će upravljati policijski službenici Ministarstva unutrašnjih poslova Republike Srpske – saopšteno je iz MUP-a RS.\nAko smanjite prosječnu brzinu kretanja za samo jedan kilometar na čas, smanji se broj nesreća za tri posto, pokazuju mjerenja Agencije za bezbjednost saobraćaja. Najviše nesreća bilježi se upravo u ljetnim mjesecima, a presretači pomažu da vozači obrate više pažnje na brzinu, kažu iz agencije.\n– To su jednostavno radarski uređaju koji se nalaze u neobilježenim vozilima koja se kreću u saobraćajnicama duž Republike Srpske, kao i sva druga vozila, a usput snimaju brzine vozila koje dolaze u susret ili eventualno vozila koja pretiču to vozilo i memorišu naravno sve prekršaje, dokumentuju sve prekršaje, znači fotografija, video zapis, lokacija, registarske tablice itd. – kaže Milija Radović, direktor Agencije za bezbjednost saobraćaja Republike Srpske.\nHadžići: Asfaltiran put Žunovnica-Kasatići\nEvo koliko iznosi najmanja, a koliko najviša plata u OS BiH!


Ruski mediji: Zašto se Amerika plaši kineske ekspanzije u Karipskom moru\nZašto se Amerika plaši kineske ekspanzije u Karipskom moru\nSjedinjene Američke Države su veoma zabrinute zbog „morske ekspanzije“ Kine u Karipskom moru. Kina je preko svojih kompanija za upravljanje morskim lukama i izgradnju luka, preuzela kontrolu nad lukama Kariba.\nKina već kontroliše najveću luku u zoni Antila - Kingston na Jamajci i čak Friport na Bahamskim ostrvima, luku glavnog saveznika SAD u regionu koja se nalazi na samo 160 kilometara od američke obale.Među aktivnim borcima za hitno preduzimanja mera protiv Pekinga je američki admiral Krejg Faler. On je izjavio da je u toku ubrzano prodiranje Kine u region koji Vašington odavno smatra svojim „dvorištem“.Prema njegovim rečima, težnje Kine da modernizuje infrastrukturu u lukama Jamajke i Dominikanske Republike, koje se nalaze u neposrednoj blizini Panamskog kanala, predstavljaju direktnu stratešku pretnju za SAD. Predstavnici američkih vojno-političkih krugova smatraju da Kina može da koristi luke karipskih država za materijalno-tehničku podršku brodova Ratne mornarice Kine koje se nalaze u regionu. Njihove sumnje su se pojačale posle informacija iz medija da su kineski objekti u lukama, navodno, bili pod zaštitom dobro naoružanih i opremljenih privatnih vojnih kompanija.Brigu Vašingtona izaziva i aktivnost Kineza po pitanju uvećanja dubine luka koje se nalazi pod njihovom kontrolom u nizu drugih regiona. Peking to objašnjava potrebom da prime teretne brodove velikih gabarita kako bi se povećala efikasnost prevoza tereta. Pored toga, povećanjem dubine luka će se omogućiti i prijem ratnih brodova sa velikim deplasmanom. Vašington se boji da bi slične akcije Kina mogla da ima i u lukama karipskih država.Američki strah deli i direktor Centra za globalne probleme Univerziteta Navari u Španiji Emili Blasko. U skladu sa njegovim informacijama, u aprilu prošle godine kineska kompanija „Merčants port holdings“ je postala akcioner luke na Jamajci koja je najbliža Panamskom kanalu. Ovim je luka postala najprofitabilnija luka za Kinu koja ima i najintenzivniji transportni saobraćaj u zoni Karipskog basena.Po tvrdnjama Blaska, Jamajka se pretvorila u državu Antila koja ima najviše koristi od kineskih kredita. Od 2005. godine do danas ukupna suma kineskih kredita koje je Jamajka dobila je 2,1 milijardi dolara. Moguće je da pod pritiskom Vašingtona Jamajka spreči Peking da uspostavi kontrolu nad još jednom lukom Got Ajland. Međutim, nije isključeno da će Peking pre ili kasnije uspeti u svojoj nameri.Tokom posete Americi Dominikanski predsednik Luis Abinader je nedvosmisleno podvukao da su „ekonomske investicije Kine dobrodošle samo u onim oblastima koje nemaju strateški značaj“. Međutim, to nije zasmetalo Dominikanskoj Republici da od Kine uzme kredit od 600 miliona dolara u zamenu da Santo Domingo ne prizna Tajvan.Kina pokazuje veliko interesovanje za lučku infrastrukturu država u regionu kao što su Kuba, Bahamska ostrva, Trinidad i Tobago, Antigva i Barbuda. Kinezi su već sagradili objekte lučke infrastrukture u Nort Abaku na Bahamskim ostrvima, dok je na Kubi kompanija „China Communications Construction Company (CCCC)“ dobila ugovor za izgradnju novog terminala u luci Santijago de Kuba.U kontekstu sve većeg uticaja na karipske države, britanski mediji su optužili Kinu da je ona odgovorna što Barbados namerava da prekine kraljevanje britanske kraljice nad ostrvom, da izabere svog šefa države i u budućnosti se možda potpuno povuče iz Britanskog Komonvelta.Nije isključeno ni da će u bliskoj budućnosti SAD pojačati pritisak na karipske zemlje sa ciljem da se ne dopusti „morska ekspanzija“ Kine u regionu. Moguće je da će odbijanje Jamajke i Dominikanske Republike da daju Kini na korišćenje nove luke predstavljati prve napore Vašingtona u tom pravcu.\nsvet, rusija, kina, amerika, svet – politika, karipsko more\n20:30 12.09.2021 (Osveženo: 20:31 12.09.2021)\nSjedinjene Američke Države su veoma zabrinute zbog „morske ekspanzije“ Kine u Karipskom moru. U skladu sa tvrdnjama nekih američkih eksperata, Kina je preko svojih kompanija, koje su se specijalizovale za upravljanje morskim lukama i izgradnju lučke infrastrukture, preuzela kontrolu nad većinom morskih luka Kariba, piše „Nezavisimaja gazeta“.\nKina već kontroliše najveću luku u zoni Antila - Kingston na Jamajci i čak Friport na Bahamskim ostrvima, luku glavnog saveznika SAD u regionu koja se nalazi na samo 160 kilometara od američke obale.\nMeđu aktivnim borcima za hitno preduzimanja mera protiv Pekinga je američki admiral Krejg Faler. On je izjavio da je u toku ubrzano prodiranje Kine u region koji Vašington odavno smatra svojim „dvorištem“.\nPrema njegovim rečima, težnje Kine da modernizuje infrastrukturu u lukama Jamajke i Dominikanske Republike, koje se nalaze u neposrednoj blizini Panamskog kanala, predstavljaju direktnu stratešku pretnju za SAD. Predstavnici američkih vojno-političkih krugova smatraju da Kina može da koristi luke karipskih država za materijalno-tehničku podršku brodova Ratne mornarice Kine koje se nalaze u regionu. Njihove sumnje su se pojačale posle informacija iz medija da su kineski objekti u lukama, navodno, bili pod zaštitom dobro naoružanih i opremljenih privatnih vojnih kompanija.\nBrigu Vašingtona izaziva i aktivnost Kineza po pitanju uvećanja dubine luka koje se nalazi pod njihovom kontrolom u nizu drugih regiona. Peking to objašnjava potrebom da prime teretne brodove velikih gabarita kako bi se povećala efikasnost prevoza tereta. Pored toga, povećanjem dubine luka će se omogućiti i prijem ratnih brodova sa velikim deplasmanom. Vašington se boji da bi slične akcije Kina mogla da ima i u lukama karipskih država.\nAmerički strah deli i direktor Centra za globalne probleme Univerziteta Navari u Španiji Emili Blasko. U skladu sa njegovim informacijama, u aprilu prošle godine kineska kompanija „Merčants port holdings“ je postala akcioner luke na Jamajci koja je najbliža Panamskom kanalu. Ovim je luka postala najprofitabilnija luka za Kinu koja ima i najintenzivniji transportni saobraćaj u zoni Karipskog basena.\nPo tvrdnjama Blaska, Jamajka se pretvorila u državu Antila koja ima najviše koristi od kineskih kredita. Od 2005. godine do danas ukupna suma kineskih kredita koje je Jamajka dobila je 2,1 milijardi dolara. Moguće je da pod pritiskom Vašingtona Jamajka spreči Peking da uspostavi kontrolu nad još jednom lukom Got Ajland. Međutim, nije isključeno da će Peking pre ili kasnije uspeti u svojoj nameri.\nKina je zainteresovana i da preuzme kontrolu nad lukom Mansanilo u Dominikanskoj Republici, koji se nalazi u blizini komercijalnog morskog puta prema Americi. Međutim, rukovodstvo države za sada to odbija, izjavljujući da neće prepustiti Kinezima infrastrukturne objekte od strateškog značaja, kako ne bi ugrozila dobre odnose između Vašingtona i Santo-Dominga.\nTokom posete Americi Dominikanski predsednik Luis Abinader je nedvosmisleno podvukao da su „ekonomske investicije Kine dobrodošle samo u onim oblastima koje nemaju strateški značaj“. Međutim, to nije zasmetalo Dominikanskoj Republici da od Kine uzme kredit od 600 miliona dolara u zamenu da Santo Domingo ne prizna Tajvan.\nKina pokazuje veliko interesovanje za lučku infrastrukturu država u regionu kao što su Kuba, Bahamska ostrva, Trinidad i Tobago, Antigva i Barbuda. Kinezi su već sagradili objekte lučke infrastrukture u Nort Abaku na Bahamskim ostrvima, dok je na Kubi kompanija „China Communications Construction Company (CCCC)“ dobila ugovor za izgradnju novog terminala u luci Santijago de Kuba.\nU kontekstu sve većeg uticaja na karipske države, britanski mediji su optužili Kinu da je ona odgovorna što Barbados namerava da prekine kraljevanje britanske kraljice nad ostrvom, da izabere svog šefa države i u budućnosti se možda potpuno povuče iz Britanskog Komonvelta.\nNije isključeno ni da će u bliskoj budućnosti SAD pojačati pritisak na karipske zemlje sa ciljem da se ne dopusti „morska ekspanzija“ Kine u regionu. Moguće je da će odbijanje Jamajke i Dominikanske Republike da daju Kini na korišćenje nove luke predstavljati prve napore Vašingtona u tom pravcu.\nNovi front Kine i Amerike na nebu\n20 Avgust, 09:44


Novi trener TSV Hartberg, Ivo Ištuk, odmah nakon što je preuzeo novi klub koji se takmiči u drugom rangu austrijske lige imat će veliku čast i privilegiju da u sklopu priprema za narednu sezonu odigra prijateljsku utakmicu sa velikim Paris St. Germainom. Naime, Organizator IFCS (Međunarodni nogomet Kampovi Styria) organizovao je ovaj susret na veliko zadovoljstvo TSV Hartberg-a. Utakmica se igra u utorak 8. jula, 2014.godine sa početkom u 18.30 sati u trening kampu Hartberg stadiona. Ovo će biti posljednja pripremna utakmica novog kluba Ive Ištuka pred nastavak prvenstva i prvu utakmicu nove sezone kada će Ivo Ištuk debitovati protiv ekipe OFB Samsung. Kako prenosi zvanični sajt TSV Hartberga poseban kuriozitet ove utakmice je taj što će za PSG nastupiti i Zlatan Ibrahimović.\nIvo Ištuk do sada je trenirao NK Bosna, NK Brotnjo, NK Široki Brijeg, FK Željezničar, FK Čelik, NK Imotski, NK Rijeka, a jedno vrijeme radio je i u reprezentaciji Bosne i Hercegovine kao pomoćni trener.


NN Naočare za plivanje SPIZ cena, cene Srbija, prodaja Beograd Novi Sad Niš\nNN Naočare za plivanje SPIZ cene\nNaočare za plivanje SPIZ Antifog stakla napravljena od polycarbonate Anti UV Silikonska traka TPR okvir,... specifikacija\nNaočare za plivanje SPIZ Antifog stakla napravljena od polycarbonate Anti UV Silikonska traka TPR okvir\nEPonuda nije internet prodavnica već Vam omogućava da brzo i lako nađete NN Naočare za plivanje SPIZ po najjeftinijoj ceni. Naš cilj je da kupci budu što bolje informisani o ponudi NN Naočare za plivanje SPIZ na tržištu Srbije. Vrlo lako nalazite željeni proizvod za kategoriju Naočare za plivanje cene, ne morate da lutate od sajta do sajta za NN Naočare za plivanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za NN Naočare za plivanje SPIZ sa PRODAVCEM. EPonuda ne može da garantuje potpunu tačnost specifikacije i slika za NN Naočare za plivanje SPIZ. Pre kupovine, podatke za NN Naočare za plivanje SPIZ proverite na sajtu PROIZVOĐAČA.


Srbija izgubila u Slovačkoj – Nadlanu.com\nSrbija izgubila u Slovačkoj\nBEOGRAD, 11. avgusta 2010. (Beta) – Mlada fudbalska reprezentacija Srbije izgubila je od domaće Slovačke sa 2:1 u utakmici kvalifikacija za Evropsko prvenstvo 2011. godine.\nBEOGRAD, 11. avgusta 2010. (Beta) – Mlada fudbalska reprezentacija Srbije izgubila je od domaće Slovačke sa 2:1 u utakmici kvalifikacija za Evropsko prvenstvo 2011. godine i značajno umanjila šanse da se plasira na to takmičenje.\nPosle ove pobede Slovačka se nalazi na prvom mestu Sedme grupe sa 14 bodova, jednim više od Hrvatske čije utakmica protiv Norveške je u toku. Srbija je do sada osvojila devet bodova i zauzima treće mesto na tabeli.\nSlovačka je povela u desetom minutu, nakon što je Jakub Silvestr iskoristio nesigurnu intervenciju golmana Branislava Danilovića i sa par metara poslao loptu u mrežu.\nSlovaci su i nakon postignutog gola nastavili opasno da napadaju, pa je golman Danilović u tri navrata dobrim odbranama sačuvao svoju mrežu.\nIzabranici Ratomira Dujkovića tek su u završnici prvog poluvremena opasnije pripretili protivniku, ali su neprecizni bili Vojo Ubiparip i Miralem Sulejmani.\nSlovačka je i u drugom poluvremenu bila bolji protivnik, a takvu igru uspela je da kruniše novim pogotkom. Igrao se 60. minut kada je Silvestr prevario Marka Milanovića i sa pet metara poslao loptu u donji desni ugao gola Srbije.\nNadu Srbiji, bar za trenutak, uspeo je da vrati Filip Đuričić u 69. minutu, kada je iskoristio asistenciju Jagoša Vukovića.\nSrbija je u završnici imala inicijativu, ali je najbolju priliku za gol propustio domaći tim u 85. minutu, kada je Silvestr izašao sam ispred Danilovića i šutirao preko gola.\nU sledećem kolu “orlići” će 4. septembra u Kragujevcu dočekati selekciju Hrvatske. Plasman u baraž za EP u Danskoj izboriće deset pobednika kvalifikacionih grupa i četiri najbolje drugoplasirane ekipe.\n1 Hrvatska 7 5 1 1 15 : 8 (+7) 16\n2 Slovačka 7 4 2 1 10 : 7 (+3) 14\n3 Srbija 6 3 0 3 9 : 9 (0) 9\n4 Norveška 6 1 1 4 9 : 14 (-5) 4\n5 Kipar 6 1 0 5 4 : 9 (-5) 3


Uprava saobraćajne policije je organizovana u okviru Direkcije policije u sedištu Ministarstva unutrašnjih poslova. Delatnost policije u vezi sa bezbednošću saobraćaja na putevima je pravno uređena, u skladu sa principima demokratskog društva i ustavom zagarantovanim sistemom zaštite sloboda i prava građana. U bezbednosti saobraćaja policija ima jasno definisanu funkciju, određenu zakonima i drugim propisima.\nSvrha rada saobraćajne policije je organizovano funkcionisanje drumskog saobraćaja i zaštita građana i materijalnih vrednosti u procesu prevoženja. To se postiže primenom mera zaštite bezbednosti i sprovođenjem preventivnih aktivnosti, uz podršku jedinstvene baze podataka o vozilima, vozačima, saobraćajnim prekršajima i saobraćajnim nezgodama.\nSaobraćajna policija sprovodi kontrolu pridržavanja propisa u vezi sa bezbednošću saobraćaja na putevima.\nPoslovi koje policija obavlјa u bezbednosti saobraćaja prema različitim subjektima mogu se grupisati na:\nneposrednu kontrolu i interventno regulisanje saobraćaja;\nupravne poslove bezbednosti saobraćaja;\npraćenje i unapređenje propisa u bezbednosti saobraćaja;\nobradu i rasvetlјavanje saobraćajnih prekršaja i saobraćajnih nezgoda;\nsaobraćajno-tehničke poslove bezbednosti saobraćaja;\npreventivno-propagandne poslove bezbednosti saobraćaja ;\nposlove saradnje sa subjektima koji se bave bezbednošću saobraćaja;\nposlove međunarodne saradnje i odnose sa javnošću;\nostale poslovi bezbednosti saobraćaja.\nZbog neposrednog obavlјanja poslova i primene ovlašćenja saobraćajne policije, u okviru policijskih uprava postoje odelјenja saobraćajne policije u čijem sastavu su saobraćajne policijske ispostave.\nZbog složenosti problematike bezbednosti saobraćaja oformlјene su saobraćajne policijske ispostave i van sedišta policijskih uprava, dok su zbog specifičnosti odvijanja saobraćaja na autoputevima u Republici Srbiji formirane i saobraćajne policijske ispostave koje svoje poslove obavlјaju isklјučivo na autoputevima i prilaznim putevima. Na području opština gde saobraćajna problematika nije izražena u znatnoj meri, poslovi bezbednosti saobraćaja obavlјaju se u okviru saobraćajnih sektora u sastavu policijskih ispostava opšte nadležnosti.\nKod Policijske uprave za grad Beograd, organizacija saobraćajne policije je nešto složenija, tako da u sastavu Uprave saobraćajne policije za grad Beograd postoji pet saobraćajno-policijskih ispostava. Četiri policijske ispostave vrše kontrolu i regulisanje saobraćaja na svom području, u okviru teritorijalne podele grada, dok je jedna ispostava usko specijalizovana i vrši uviđaje ili obezbeđenje mesta saobraćajnih nezgoda na području grada Beograda.\nMejl adresa Uprave saobraćajne policije u Direkciji policije je usp@mup.gov.rs.\nUpravom saobraćajne policije rukovodi načelnik, koji ima zamenika i četiri pomoćnika.\nUprava saobraćajne policije u svom sastavu ima:\nOdelјenje za kontrolu saobraćaja;\nOdelјenje za saobraćajno-tehničke poslove;\nOdelјenje za saobraćajne nezgode i prekršaje;\nOdelјenje za praćenje i unapređenje rada saobraćajne policije.\nOdelјenje za kontrolu saobraćaja u svom sastavu ima:\nOdsek za kontrolu i regulisanje saobraćaja i\nOdsek za posebne vidove kontrole saobraćaja i saobraćajna obezbeđenja.\nOdelјenje za saobraćajno-tehničke poslove u svom sastavu ima:\nOdsek za tehnički pregled vozila i privremenu saobraćajnu signalizaciju i\nOdsek za osposoblјavanje kandidata za vozače i nadzor nad subjektima koji vrše prevoz u drumskom saobraćaju.\nOdelјenje za saobraćajne nezgode i prekršaje u svom sastavu ima:\nOdsek za saobraćajne nezgode i\nOdsek za saobraćajne prekršaje i prekršajni postupak.\nOdelјenje za praćenje i unapređenje rada saobraćajne policije u svom sastavu ima:\nOdsek za praćenje rada saobraćajne policije i\nOdsek za unapređenje rada i primenu uređaja.\nPREDLOG PREKRŠAJNIH SANKCIJA PRILIKOM ZAKLjUČIVANjA SPORAZUMA O PRIZNANjU PREKRŠAJA


Nikola Adamovic 24.02.2021. 15:30h\nBeograd, 24. februar 2021 – Za godinu i po dana, koliko je prošlo od početka projekta „Zasadi drvo“, zasadili smo preko 140.000 sadnica širom Srbije i prikupili 1,5 tona semena za buduće sadnje. Ovim rezultatom potvrdili smo status najveće akcije sadnje u zemlji. U aktuelnom ciklusu sadnje akcije će biti organizovane do kraja marta, a raspored lokacija sa datumima dostupan je na stranici zasadidrvo.rs. Paralelno sa sadnjom, nastavljamo da informišemo i edukujemo građane o značaju pošumljavanja i očuvanja prirode.\nAkciju „Zasadi drvo“ pokrenuli su Adria Media Group i kompanija dm drogerie markt sa institucionalnim partnerima: Ministarstvom poljoprivrede, šumarstva i vodoprivrede - Uprava šume, JP "Srbijašume", JP "Vojvodinašume", Pokretom gorana Srbije, Privrednom komorom Srbije, Botaničkom baštom "Jevremovac“, Šumarskim fakultetom u Beogradu i Šumarskom školom Kraljevo.


RTS :: Taksi bez vozača – tehnološki izvodljivo, ali praktično nemoguće\nTehnologija Taksi bez vozača – tehnološki izvodljivo, ali praktično nemoguće\nsreda, 24. apr 2019, 12:02 -> 13:40\n„Tesla motors“ ponovo je u žiži investitora i akcionara nakon planova o milion taksija bez vozača već 2020. godine. Stručnjaci kažu da je ovo tehnološki moguće, ali da postoje velike zakonske barijere jer je i dalje vozač, a ne softver, odgovoran za vožnju i njene posledice.\nKomplikovani softverski problemi koji trenutno postoje sa taksijima bez vozača mogli bi da budu rešeni do kraja 2019. godine, predviđa predsednik kompanije „Tesla“ i dodaje da se oni u tehnologiji ne oslanjaju na postojeću mrežu, već samostalno razvijaju sistem koji ima velike mogućnosti za obradu podataka sa kamere.\n„Tesla“ razvija novi čip koji će biti smešten u kaseti kola. Ako jedan čip zakaže, drugi će odmah preuzeti komande tako da je bezbednost novog sistema veoma velika.\n„'Tesla' trenira svoj auto-pilot softver da se snađe u nepredvidivim situacijama, kao na primer kada ga druga kola preseku na ulici. Za godinu dana, možda 15 meseci, imaćemo milion robo-taksija na ulicama“, najavljuje Ilon Mask, predsednik kompanije.\nTesla je objavio video koji prikazuje kako ova kola putuju kroz različite urbane pejzaže, a da njihov vozač nijednog trena ne preuzima kontrolu.\n„Iduće godine ovi automobili će moći da idu bilo gde, bez obzira na geografiju prostora, a naredne godine će u ponudi izaći i modeli bez volana i papučica“, dodaje Mask.\nSve ove najave investitori i berza uzimaju sa dozom skepse, ali „Tesla motors“ je i do sada bio lider u toj oblasti. Autonomna vožnja u svetu se prva pojavila u ovim vozilima, pa je logično da Tesla ima veliku prednost u praksi i istraživanjima u odnosu na konkurenciju, kažu stručnjaci i dodaju da je jedina prepreka zakonska regulativa koja u mnogim zemljama ne može da prepozna softver i kompjuter kao vozača.\n(petak, 26. apr 2019, 12:45) - anonymous [neregistrovani]\n(četvrtak, 25. apr 2019, 08:53) - Ivan Zgrozeni [neregistrovani]\n(sreda, 24. apr 2019, 19:54) - Insider (Nemacka) [neregistrovani]\n(sreda, 24. apr 2019, 17:34) - S3xy [neregistrovani]\nRevolucija u autoindustriji ne sme da nas preskoči\nSlučaj „Huavej“ kao deo trgovinskog poremećaja na relaciji SAD – Kina\n„Honor“ predstavio novi telefon, bez pomena „Gugla“


Četiri puta više drogiranih nego ranije: Za praznike u saobraćaju stradalo 59\nHronika Autor:Fonet13. jan. 202210:51\nTokom novogodišnjih i božićnih praznika, od 31. decembra do 9. januara ove godine registrova je najveći broj saobraćajnih prekršaja u vreme praznika u poslednjih pet godina, saopšteno je danas iz Ministarstva unutrašnjih poslova.\nKako se navodi, tokom decembra 2021. godine u saobraćajnim nezgodama stradalo je 59 osoba – 16 više nego u istom periodu 2020. godine. Ministar unutrašnjih poslova Aleksandar Vulin apelovao je da učesnici u saobraćaju, naročito mladi vozači, poštuju saobraćajne propise, budu oprezni i odgovorni, jer će se samo tako izbeći tragedije.\n„Nemojte da dozvolite da zbog nemarnog, nesavesnog i neprimerenog ponašanja u saobraćaju trajno uništite i svoj i tuđe živote“, istakao je ministar.\nPrema njegovim rečima, od početka ove godine u saobraćajnim nezgodama poginulo je 15 ljudi, dok je u decembru 2021. godine u saobraćajnim nezgodama od 59 poginulih bilo 14 mladih, od čega je u samo dve saobraćajne nezgode stradalo sedmoro mladih koji su imali između 14 i 23 godine.\nTroje povređeno u saobraćajki kod Kraljeva: Ušao u kružni tok i udario bankinu\nSvi ti životi, istakao je Vulin, mogli su biti sačuvani samo da su poštovani saobraćajni propisi, da je vezan pojas, poštovana brzina kretanja, da nije konzumirana droga ili alkohol.\nOn je naveo da zabrinjava podatak da je u kontroli saobraćaja tokom praznika, u odnosu na isti period 2020. godine, broj vozača koju su isključeni zbog vožnje pod dejstvom alkohola udvostručeni, a da je broj onih koji su vozili pod dejstvom narkotika povećan čak četiri puta.\nVulin je rekao da se zalaže za oštriju kaznenu politiku, tako da se svakom ko pijan ili drogiran sedne za volan i izazove saobraćajnu nezgodu sudi za pokušaj ubistva.\nU akciji pojačane kontrole saobraćaja, tokom praznika, policija je otkrila ukupno 31.828 prekršaja, što je čak 84 odsto više nego u prazničnom periodu prošle godine.\nIz saobraćaja su zbog vožnje pod dejstvom alkohola isljučena 2.043 vozača, od kojih je 445 zadržano na trežnjenju u službenim prostorijama, jer su upravljali vozilom sa više od 1,20 promila alkohola u organizmu.\nU službenim prostorijama zadržano je i 87 vozača koji su upravljali vozilom pod dejstvom psihoaktivnih supstanci.\nNajviše prekršaja otkriveno je u Beogradu – 3.510, Sremskoj Mitrovici - 2.313 i Novom Sadu - 1.786 prekršaja.\nUZNEMIRUJUĆI VIDEO: Trenutak kada kamion probija ogradu Pančevčkog mosta\nOn je napao novinare Nova.rs: Vlasnik restorana koji skuplja glasove za SNS\nNewsMax Adria – Pregled dana – 29.05.2022.\nIncident kod Kamendina: Nepoznate osobe kamenovale brzi voz „Soko“\nMercedes napravio haos kod Hajata: Posle MUP-a i Hitne pomoći intervenisala EDB\nUdes kod hotela Hajat: Mercedesom se zakucao u banderu, tri osobe povređene


Ugljanin: Zaposleni bez znanja roditelja upisivali decu na srpski jezik - Društvo - Dnevni list Danas\nPočetna » Društvo » Ugljanin: Zaposleni bez znanja roditelja upisivali decu na srpski jezik\nPredsednik Stranke demokratske akcije (SDA) Sandžaka Sulejman Ugljanin ocenio je danas da se u Sandžaku sprovodi „aktivna i agresivna diskriminacija“ nad Bošnjacima prilikom upisa dece u vaspitno-obrazovne ustanove.\n1Piše: Beta 17. septembra 2019. 16.12\nUgljanin je na konferenciji za novinare rekao da je ove godine broj učenika koji su upisali nastavu na bosanskom jeziku u Novom Pazaru „dijametralno suprotan nacionalnoj strukturi stanovništva“, u kojoj po rezultatima poslednjeg popisa, Bošnjaci čine oko 80 odsto.\n„Do toga je dovelo, izmedju ostalog, to što su zaposleni u vaspitno-obrazovnim ustanovama u većini slučajeva upisivali bošnjačku decu na nematernji- srpski jezik bez znanja njihovih roditelja. Upis dece na nastavu na nematernjem jeziku je moguć samo uz pisani zahtev oba roditelja, kojim svesno uskraćuju pravo svom detetu na razvoj svog identiteta koje su srekli rodjenjem“, rekao je Ugljanin.\nOn je zatražio od rukovodilaca i zaposlenih u tim ustanovama da do kraja septembra isprave svoje greške, jer će u suprotnom kako je najavio, pokrenuti postupke protiv svakog pojedinca pred domaćim i medjunarodnim sudovima.\n„Oni su grubo prekršili Ustav i zakone Srbije i medjunarodna dokumenta o pravima deteta, borbi protiv diskriminacije u oblasti prosvete, o ukidanju svih oblika rasne diskriminacije. Aktuelna vladajuća većina podstiče ovakvo ponašanje, a promenom ovog nacionalističkog režima doći će normalni ljudi u Srbiji koji će imati interes da kazne pripadnike ovog režima i njihove poslušnike za nedela koja su činili“, rekao je Ugljanin.\nPredsednik SDA Sandžaka ocenio je da je najgore stanje u predškolskim ustanovama, kao i u osnovnim školama „Bratstvo“ i „Stefan Nemanja“.\nUgljanin je istakao da obrazovanje na bosanskom ili srpskom jeziku nije izbor latinice ili ćirilice, već „izbor roditelja na koji način i kako će biti izgradjena ličnost njegovog deteta“.\n„U tom smislu, obrazovanje na maternjem jeziku podrazumeva da mlad čovek sa 17, 18 godina bude nacionalno svestan, ponosan na sebe, svoje roditelje i svoje poreklo, a zavisno od izbora obrazovanja na bosanskom ili srpskom jeziku imaće izgradjen bošnjački ili srpski nacionalni identitet“, rekao je Ugljanin.\nDeca, srpski jezik, Sulejman UgljaninNovi Pazar\nĐorđević: U Srbiji je za 70.000 osoba srpski znakovni jezik glavni\nSvi znamo da bošnjaci imaju veća prava nago sami srbi u sopstvenoj državi i neznam odkud tolika inspiracija da obmanjuješ narod. A što se tiče upisa djaka na bošnjački jezik zapravo jesu roditelji ucenjivani ali samo kada je upis baš na bošnjački jezik da ne upisuju bošnjačku decu na srpski jezik. Svako ima pravo da upiš dete gde hoće ali su roditelji ucenjivani da ne izgube posao ako upišu dete na srpski jezik i to svi znaju samo Suljo izvrće priču kao po običaju.


super liga Arhiva - PRess Serbia\nHome » super liga\nCrvena zvezda je slavila u derbi meču protiv Čukaričkog, ipak dosta teže nego što to krajnji rezultat pokazuje – 3:0. Crveno-beli su poveli golom...\nZVEZDA UBEDLJIVA SA IGRAČEM VIŠE: Crveno-beli održavaju korak sa Partizanom\nFudbaleri Crvene zvezde savladali su Čukarički 3:0 (1:0) u 22. kolu Superlige Srbije. Uvodni gol postigao je Milan Pavkov. Potom novajlija Ohi i Aleksandar...\nRadnik je u Surdulici krajem oktobra savladao Zvezdu sa 2:1, a u Beogradu je došao do remija (1:1) golom u 83. minutu rezerviste Bogdana Stamenkovića. Šok u 20...\nZvezda za osam minuta do pobede u Novom Sadu!\nFudbaleri Crvene zvezde savladalali su Vojvodinu u Novom Sadu 2:1 (0:1) u derbiju 16. kola Super lige. Fudbaleri Crvene zvezde savladali su na gostovanju u...\nČukarički je odigrao odlično, ali nije iskoristio svoje prilike, dok je Parni valjak u završnici prvog dela igre bio konkretan i preko Vujačića i Živkovića je...\nCrvena zvezda sa pola gasa do trijumfa protiv Novosađana. Posle Partizana, i Crvena zvezda je napravila lepu uvertiru pred večiti derbi. Crveno-beli su slavili...\nZvezda posle preokreta srušila TSC, majstorije Krstičića i Kataija!\nCrveno-beli su posle preokreta slavili sa 3:1 u derbiju kola. Fudbaleri Crvene zvezde savladali su TSC 3:1 (1:1) u derbiju šestog kola Superlige Srbije. Ekipa...\nU derbiju prvog kola Super lige Srbije između Crvene zvezde i Vojvodine nije bilo golova. Fudbaleri Crvene zvezde i Vojvodine odigrali su večeras u Beogradu...\nKrstičić je prethodne dve sezone proveo u AEK- u iz Atine. Srpski fudbalski reprezentativac Nenad Krstičić zvanično se danas vratio u Crvenu zvezdu, saopštili...\nFudbaleri Crvene zvezde će odbranu titule u Super ligi Srbije početi utakmicom protiv Vojvodine, određeno je žrebom. Nova sezona domaćeg fudbalskog šampionata...\nZvezda „petardom“ završila sezonu u Super ligi Srbije!\nCrvena zvezda je oborila dva rekorda. Svetski rekord po broju bodova (108) čime je srušila Seltik, koji je 2017. godine osvojio 106, kao i domaći rekord po...\nFudbaleri Mladosti pobedili su danas u Lučanima ekipu Partizana sa 1:0, u utakmici poslednjeg, 38. kola Super lige Srbije. Jedini gol na meču postigao je Milan...\nU svakom slučaju, fudbaleri koji su dobili priliku u sredu nisu položili ispit i razočarali su navijače… Burne reakcije izazvao je remi šampiona sa Radom...\nČetiri kola pre kraja crveno-beli došli do nedostižne prednosti nad Partizanom. Crvena zvezda je šampioni Srbije za sezonu 2020/21! Izabranici Dejana...\nCrvena zvezda zaokružila seriju bez poraza na domaćem terenu u prvenstvu. Crvena zvezda, aktuelni evropski lider po broju utakmica bez poraza na domaćem terenu...\nCrno-beli posle dva uvodna gostovanja polovičnog učinka, Novopazarci posle duela za Zvezdom i Partizanom bogatiji za tri boda. U Kruševcu su crno-beli uspeli...\nNova sezona u fudbalskoj Super ligi Srbije počinje u petak, a odbranu titule igrači Crvene zvezde počinju utakmicom protiv novajlije u ligi Dinama iz Vranja...


Prokuplje – Računarska oprema namenjena za Omladinski edukativni klub završila u prostorijama SNS-a ??? – Otvoreno\nPočetnaSrbijaProkuplje – Računarska oprema namenjena za Omladinski edukativni klub završila u prostorijama...\nčetvrtak, 30. jula 2020 : 12:25\nProkuplje – Računarska oprema namenjena za Omladinski edukativni klub završila u prostorijama SNS-a ???\nProkuplje Ministarstvo Omladine i sporta odobrilo je 2017. godine projekat sa uredjenje Omladinskog edukativnog kluba u Prokuplju gotovo 2 miliona dinara odnosno 1 970 000, 00 dinara od toga gotovo milion dianara namenjeno je za opremanje ovog prostora računarskom opremom. Projekat je završen, ali mladima u Prokuplju do dan danas od završetka ovog projekta ovaj klub nije dostupan, kako je saznala redakcija Otvorenosr.rs.\nDobar poznavaoc prilika u Prokuplju nam je naveo da je ovaj pomenuti omladinski klub uvek zatvoren, da samo većnik za omladinu i sport, Miloš Kostić, ima kluč od ovog kluba namenjenog mladima, a da je računarska oprema iz ovog prostora premeštena u prostorije SNS-a u Prokuplju?!\nNadležni većnik, Miloš Kostić, i nadležni iz gradske uprave Prokuplje da odgovore na navedene navode i da omoguće redakciji Otvorenosr.rs da se u to lično uveri i obavesti Prokupčane o zatečenom stanju.


Srbija srednje šumovita zemlja sa 30 odsto površina pod šumom\n► Srbija srednje šumovita zemlja sa 30 odsto površina pod šumom\nSrbija trenutno ima 30 odsto površine pod šuma, a nacionalnom strategijom pošumljvanja teži se da se taj procenat poveća na oko 42 odsto do 2050. godine, saopštio je danas Zavod za zaštitu prirode Srbije povodom obeležavanja Svetskog dana šuma.\nU Srbiji je pošumljeno 2.254.000 hektara, a u šumama je 49 vrsta drveća, od čega je 40 lišćarskih, a devet četinarskih.\nSvetski dan šuma obeležava se 21. marta, kako bi se ukazalo na stanje i značaj zaštite šuma.\nTema ovogodišnjeg obeležavanja tog dana je "Šuma i energija" jer je energija dobijena iz šuma najveći izvor obnovljive enrgije koji se koristi u svetu i čini oko 40 odsto snadbevanja iz obnovljivih izvora.\nJedno od tri domaćinstava u svetu (2,4 biliona ljudi) koristi drvo za grejanje, spremanje hrane i druge potrebe.\nPoljska sečom zaštićene prašume prekršila zakon EU\nSud pravde Evropske unije u Luksemburgu presudio je danas da je Poljska sečom zaštićene Bjalovješke prašume na granici sa Belorusijom prekršila zakone Evropske unije i mora sa sečom da...\nSvetski dan šuma obeležava se danas pod sloganom "Šume i održivi gradovi" kako bi se ukazalo na značaj šume i za zdrav život u gradovima.\nOkršaj policije i protivnika zakopavanja nuklearnog otpada u šumi u Francuskoj\nU okršaju policije i protivnika projekta zakopavanja nuklearnog otpada u jednoj šumi na severozapadu Francuske, osam osoba je danas privedeno, a četiri su povredjene.\nNa više lokaliteta Nacionalnog parka "Kopaonik" poslednjih meseci posečeno je više od 3.000 kubnih metara šume koja sa razlogom decenijama nije eksploatisana, upozorilo je danas...\nU Portugalu izgorelo 442.000 hektara vegetacije u šumskim požarima


B. Topi: Kosovo ne treba da ostane izvan regionalnog samita\nPredsednik Albanije Bamir Topi izjavio je danas na regionalnom samitu Uneska u Viminacijumu kod Kostolca da Kosovo ne treba da ostane izvan ovakvih razgovora, jer umetnost i kultura mogu da nam pokažu koliko smo slični.\nTopi je na devetom samitu šefova država jugoistočne Evrope pod nazivom ’Savremena umetnost i pomirenje u jugoistočnoj Evropi’ istakao da Kosovo sa svojim glasom treba da osnaži svoju kulturu i dodao da je za to potrebna dobra volja svih, prenosi Beta. On je ukazao da narodi ne treba da žive s tenzijama iz prošlosti, već u harmoniji i miru, naglasivši da je jedinstvo u regionu moguće i neophodno. Albanski predsednik je ocenio da je saradnja ponekad teška, ali treba da bude istinita, i dodao da ’treba prevazići podele iz prošlosti’. Umetnost i kultura su snažna sredstva za prevazilaženje podela i mogu da nam pokažu koliko smo slični, poručio je Topi. On je dodao da posle teškog perioda, pred jugoistočnom Evropom je moralna obaveza da se priznaju različiti žanrovi i umetnici. Topi je istakao da ono što politika ne može da ostvari, može umetnost i dodao da Balkan doživljava politiku dijaloga. Treba promovisati kulturu mira i dijaloga, poručio je albanski predsednik i zaključio da politika regiona i kulture treba da omogući da na ovakvom mestu učestvuje i predsednica Kosova.


Ulaže li Srbija dovoljno u kulturu? - Bizlife.rs\nUlaže li Srbija dovoljno u kulturu?\n13:22 Beograd, 21/12/2011\nKoliko institucija kulture Srbija ima, koliko se za kulturu poslednjih godina odvajalo, koje su opštine u Srbiji „šampioni“ po količini sredstava uloženih u kulturu, pokušava da odgonetne najnovije istraživanje Zavoda za proučavanje kulturnog razvitka.\nOdgovore na postavljena pitanja otkrivaju najnovija istraživanja Zavoda za proučavanje kulturnog razvitka, sažeta u kapitalnoj publikaciji „Kulturni resursi Srbije“ (Kulturne politike na nivou okruga Srbije i Lokalne kulturne politike), koja će biti predstavljena u prostorijama Zavoda u ponedeljak 26. decembra.\nU istraživanju se nalaze i zanimljive informacije o tome koje pozorište je najposećenije, a koje „lansira“ najviše premijera godišnje, koja kulturna institucija je najstarija, koja ima „najkraći radni staž“, a koje biblioteke bi mogle da zauzmu počasno mesto.\nNa konferenciji za novinare biće reči i o tome koji su najveći problemi kulturnih institucija u Srbiji, kao i šta o tome misle predstavnici lokalnih samouprava. Istraživači Zavoda za proučavanje kulturnog razvitka obišli su sve opštine u Srbiji, vodili preko hiljadu razgovora sa akterima u kulturi i poslali svim kulturnim ustanovama i organizacijama upitnike preko kojih su dobili informacije bitne za sagledavanje kulturne politike u zemlji, što ovom istraživanju daje epitet do sada najambicioznijeg i najobuhvatnijeg projekta u ovoj oblasti.\nProjekti Kulturni resursi Srbije Zavoda za proučavanje kulturnog razvitka omoućavaju kompletan uvid u kulturu Republike Srbije u poslednjih nekoliko decenija i predstavljaju dragocenu osnovu za strateška promišljanja kako na nacionalnom nivou, tako i na nivou gradova i opština, ali i na nivou pojedinačnih ustanova kulture.\nPublikacija Kulturni resursi Srbije veoma je značajna i za umrežavanje i institucija i organizacija u kulturi, ali i za međusektorska i međuresorna povezivanja i treba da doprinese osnaživanju lokalnih kulturnih kapaciteta, pospešivanju procesa decentralizacije u oblasti kulture i definisanju kulturne politike Srbije. U pitanju je prava riznica informacija, koja može biti podjednako zanimljiva i korisna institucijama, nevladinom sektoru, zaposlenima u kulturi, ali i pojedincima zainteresovanim za kulturnu ponudu u njihovom kraju ili Srbiji uopšte.\nU predstavljanju rezultata istraživanja i publikacije „Kulturni resursi Srbije“ će učestvovati Aleksandar Lazarević, direktor Zavoda za proučavanje kulturnog razvitka Bojana Subašić, istraživač Zavoda za proučavanje kulturnog razvitka, Milena Dragićević Šešić, profesorka menadžmenta u kulturi na Fakultetu dramskih umetnosti u Beogradu, Predrag Marković, ministar za kulturu Republike Srbije.\nkultura ulaganja dešavanja


Ekipa britanskog Skotland jarda doputovala je danas u Islamabad da bi pakistanskim vlastima pomogla u rasvetljivanju ubistva bivše premijerke i lidera opozicije Benazir Buto. Petočlani tim londonske policije poslat je u Pakistan na zahtev predsednika Perveza Mušarafa, upućen britanskom premijeru Gordonu Braunu.\nEjdan Lidl, portparol britanske Visoke komisije u Islamabadu, rekao je da tim sačinjavaju forenzički strčnjaci, koji neće sprovoditi sopstvenu istragu, već će samo pomagati pakistanskim vlastima. Zvaničnici Pakistanske narodne partije Benazir Buto osudili su Mušarafovu odluku da pozove tim Skotland jarda i tražili da Ujedinjene nacije pokrenu nezavisnu istragu.\nMušaraf je u sredu izjavio da je zatražio pomoć britanske policije zbog oprečnih verzija na koji je Benazir Buto ubijena. Pakistanski predsednik je dodao da nije trebalo žuriti s objavom verzije da je Buto izgubila život od udarca glavom o krov svog automobila, pošto je bombaš samoubica aktivirao eksploziv. Stranka Benazir Buto tvrdi da je ona ubijena pucnjem iz pištolja u glavu. Autopsija tela bivše premijerke nije izvršena na zahtev njenog supruga, koji je saopštio da je jasno da je Buto stradala od metka.\nIstraga o ubistvu Buto mogla bi da se suoči sa teškoćama, jer su gradske službe ubrzo očistile mesto napada i tako najverovatnije uništile mnoge dokaze. Mušaraf je juče kazao da se nada da će tim britanske policije uspeti da demantuje rašireno mišljenje da su pojedini elementi u vladi ubili Buto, a zatim namerno uništili dokaze.


Borelj pozvao Srbiju da što pre primeni sankcije Borelj pozvao Srbiju da što pre primeni sankcije\nŠef diplomatije EU Žozep Borelj pozvao je Srbiju da što je pre moguće ubrza svoje usklađivanje sa zajedničkom spoljnom i bezbednosnom politikom EU, i primeni sankcije koje su EU i ostale zemlje Zapadnog Balkana usvojile u vezi sa ratom u Ukrajini.\n”Ministri spoljnih poslova EU izrazili su jasno očekivanje od partnera i budućih članica EU da se posvete zajedničkim vrednostima i zajedničkoj spoljnoj i bezbednosnoj politici. Oni koji to nisu još uradili, a Srbija je jedna od njih, trebalo bi što je pre moguće da ubrzaju svoje usklađivanje i primene sankcije. Mi razumemo poteškoće i vrednujemo činjenicu da su svi oni glasali protiv Rusije u Generalnoj skupštini UN, ali mi očekujemo od kandidata i naših partnera da se u potpunosti usklade sa našom spoljnom politikom”, poručio je Borelj.\nBorelj je nakon sastanka Saveta EU, kojem su prisustvovali i šefovi diplomatija zapadnobalkanske šestorke, pozdravio strateške i hrabre odluke onih partnera koji su se u potpunosti uskladili sa spoljnom politikom i sankcijama EU.\nOn tvrdi da su ruska propaganda i dezinformacije široko raspostranjene na Zapadnom Balkanu i upozorava da u ovoj situaciji ni neutralan status zemlja kandidata za članstvo u EU nije u skladu sa njihovom evropskom budućnošću.\n”Održavanje bliskih odnosa sa Putinovim režimom više nije u skladu sa izgradnjom zajedničke budućnosti sa EU. Te dve stvari ne idu. Neutralnost u pogledu rata u Ukrajini je pogrešan koncept. Jedna zemlja je napala drugu i stavljati ih u istu ravan znači izjednačavati napadača i žrtvu, a to nije moguće”, zaključio je Borelj.\nOn navodi da u EU razumeju da na Zapadnom Balkanu, kada je Moskva u pitanju, postoje problemi, veze i javno mnjenje, ali ponavlja da postoje i stvari koje ne mogu ići zajedno.


Odricanje od odgovornosti LevelUp Akademija - LevelUp Akademija\nOdricanje od odgovornosti LevelUp Akademija\nHvala što ste posetili www.levelupakademija.com (u daljem tekstu ’’sajt’’). Ovaj sajt je vlasništvo i vodi ga LevelUp Group Ltd DOO Novi Sad.\nLevelUp Group Ltd, vlasnici, nadređeni, direktori, zaposleni, pomoćnici, filijale, davaoci licenci, pružaoci usluga i agenti NISU finansijski ili pravni savetnici, i ništa što ovaj Sajt sadrži ili dostavlja kao deo proizvoda i usluga koje prodaje LevelUp Group Ltd ili njegovi zaposleni NIJE finansijski ili pravni savet.\nOsim toga, usluge, strategije, informacije i/ili proizvodi ponuđeni na ovom Sajtu, kroz programe za koučing/savetovanje ili članstvo, i/ili drugo ne treba tumačiti kao obećanje ili garanciju zarade ili bilo kakvog rezultata.\nEdukacije i informacije predstavljene od strane LevelUp Group Ltd namenjene su generalnoj publici i ne želimo da bude, niti bi ih trebalo tumačiti kao specifične finansijske, pravne ili druge savete prilagođene svakom pojedincu. Ohrabrujemo vas da prodiskutujete sve ovo navedeno sa Vašim advokatom, računovođom, finansijskim savetnikom i drugim savetnicima.\nZapravo, vaš lični nivo uspeha i rezultati kao posledica korišćenja naših informacija, strategija, i/ili proizvoda u potpunosti zavisi od vas i vaših ličnih okolnosti, kao i truda koji uložite u vaš lični uspeh, korišćenih ideja i tehnika, vaših finansija, i raznih strategija koje su vaši pravni i finansijski savetnici predložili da implementirate, kao i vašeg znanja i ostalih veština koje primenjujete. Pošto ovi faktori variraju od osobe do osobe, ne možemo garantovati vaš uspeh i nivo prihoda, niti smo odgovorni za vaše akcije.\nSve postojeće i buduće izjave na ovom sajtu, programi članstva, i/ili bilo koji od naših proizvoda, predstavljaju izražavanje našeg mišljenja o potencijalnoj zaradi koju neka osoba može postići. Do one mere u kojoj smo uključili bilo koju studiju slučaja ili svedočanstva na ovom sajtu, na osnovu kojih možete zaključiti da ni jedna od ovih priča u bilo kom smislu ne predstavljaju ’’prosečna’’ ili ’’tipična’’ iskustva korisnika.\nVI SE SLAŽETE I RAZUMETE DA „LEVEL UP GROUP LTD DOO NOVI SAD“ NIJE ODGOVORAN ZA VAŠ USPEH ILI NEUSPEH I NE DAJE NIKAKVE GARANCIJE ILI IZJAVE BILO KOJE VRSTE DA ĆE NAŠI PROIZVODI ILI USLUGE OSIGURATI I NAPRAVITI BILO KAKVE REZULTATE ZA VAS.


Prvi automobilski most između Rusije i Kine uskoro spreman za saobraćaj\nPrvi automobilski most između Rusije i Kine biće pušten u rad nakon ukidanja ograničenja uvedenih zbog pandemije koronavirusa, prenose ruski mediji.\nMost je izgrađen iznad pogranične reke Amur, koji povezuje gradove Blagovješčensk na krajnjem istoku Rusije i Hejhe na severu Kine.\nZvanično odobrenje za njegovo puštanje u rad izdalo je Ministarstvo građevinarstva stambeno-komunalnih usluga Rusije.\n"Zajednička rusko-kineska kompanija dobila je dozvolu za eksploataciju pograničnog mosta preko rij eke Amur u oblasti gradova Blagovješčensk i Hejhe. To je prvi automobilski most između Rusije i Kine" - rekao je sabesjednik agencije.\nPrema njegovim riječima, zbog teške situacije u svijetu i zatvaranja granica most će zvanično biti u funkciji nakon ukidanja svih ograničenja.\nPredviđen je godišnji promet putnika oko tri miliona, a tereta oko pet miliona tona (ili skoro 300.000 automobila), prenosi Sputnjik.\nSam most je dugačak više od jednog kilometra, a ukupna dužina prelaza je 20 kilometara, i uključuje šest kilometara puta u Kini i 13 kilometara pristupnih puteva u Rusiji, kao i most dužine 278 metara preko kanala Kanikurgan.\nUkupni troškovi izgradnje objekta su oko 18,8 milijardi rubalja. Projekat je realizovan bez korišćenja budžetskih sredstava, a za to je korišćen koncesijski model. On predviđa izgradnju i korišćenje mosta na komercijalnoj osnovi u obračunskom periodu: tri godine gradnje i 16 godina eksloatacije, naplaćivanjem putarina.\nIzgradnja prekograničnog mosta u Blagovješčenskom rejonu u Amurskoj oblasti trajala je od 2016. godine, a završena je u decembru 2019. godine.


Dragana Đermanović na Svetskom ženskom ekonomskom forumu u Los Anđelesu\nKreativnost naših privrednika na zavidnom nivou\nLjudi će u narednih petnaest godina imati u proseku više razgovora sa botovima nego sa mužem ili ženom na dnevnom nivou. Veštačka inteligencija već predviđa pojavu virusnih epidemija tri meseca pre nastanka, a u narednih 15 godina čak 10% globalnog BDP-a biće u kriptovalutama.\nKorišćenje mobilnog bankarstva omogućiće zapošljavanje za 95 miliona ljudi u zemljama u razvoju, dok će primena digitalnih tehnologija u narednih deset godina omogućiti smanjenje emisije uglen dioksida za čak 20%, što je jednako smanjenju emisije CO2 Kine uz dodatnih 1,5 milijardi tona manje CO2 u atmosferi (podaci najvećih svetski istraživačkih centrara i revizorskih kuća kao što su Gartner, McKinsey, Deloitte i sl).\nKao ključna govornica na ovom značajnom poslovnom događaju, nastupiće dr Dragana Đermanović, naša uspešna poslovna žena i savetnica u oblasti digitalnih tehnologija, članica Savetodavnog odbora East West Bridge-a. Tema njenog predavanja biće temelji digitalne transformacije koje svaka firma, bez obzira na veličinu i oblast delovanja, može da primeni u poslovanju kako bi opstala i ostala na tržištu koje postaje sve konkurentnije svakoga dana\n- Svetska poslovna zajednica je suočena sa brojnim izazovima, a mnoga od njih se odnose na razvoj i primenu novih tehnologija u poslovanju. Bilo da krenemo od velikog Walmarta, pa do male organske farme na obroncima Fruške gore, pred privrednicima su pitanja kako da poslovanje učine efikasnijim, ponudu konkurentnijom, potrošače lojalnijim, a društvo boljim i prosperitetnijim. Na mnoga od ovih pitanja odgovor se može naći upravo u tehnološkim rešenjima. Veštačka inteligencija, robotizacija i novi materijali, primena softverskih rešenja i računarstva u oblaku, te Internet stvari (IoT), 3D i čak 4D štampa postaju sve dostupnija rešenja koja je jednostavno integrisati u svakodnevne poslovne operacije kako bi se povećao kvalitet proizvoda i usluge, a ukupno iskustvo potrošača podiglo na još viši nivo - rekla je Dragana Đermanović.\nDomaća privreda ima veliki potencijal bez obzira na to da li govorimo o proizvodnji čokolada, organske zimnice ili softvera, a poslovne ideje i kreativnost naših privrednka su na zavidnom nivou smatra Đermanović.\n- Iskreno, volela bih ćešće da čujem i vidim naše preduzetnike na svetskim događajima i sajmovima na kojima će predstaviti svoje znanje i iskustvo i tako promovisati i svoj posao, ali i potencijal naše privrede. Baš kao i pred privrednicima iz celog sveta i pred našim privrednicima je izazov digitalne transformacije koji vidim kao značajnu prepreku za globalni plasman naših proizvoda i usluga - kaže Dragana Đermanović.\nKako ističe, pred nama je još mnogo posla, pa ćemo morati još mnogo da učimo, ali i da promovišemo ono što radimo i znamo na svetskom nivou\nDragana Đermanović je uspešna poslovna žena i dobitnica brojnih priznanja za svoj rad među kojima je i priznanje za "Ženu decenije u oblasti društvenih mreža i liderstva". Proglašena je za jednu od top 100 preduzetnica Evrope u Berlinu, a Udruženje poslovnih žena dodelilo joj je najznačajnije priznaje u oblasti ženskog preduzetništva u Srbiji, "Cvet uspeha za ženu zmaja".


PRIHVAT ZA BESKUĆNIKE SAT VREMENA DUŽE: Produženo radno vreme dnevnih centara u Solunskoj i Sazanovoj | Novosti.RS\nDnevni centar u Solunskoj 14 na Starom gradu će raditi u periodu od 12 do 15 časova, a u Sazonovoj 119 na Vračaru, od 10 do 13 časova.\n- Budući da je prosečno zadržavanje korisnika oko sat vremena, u uslovima pogoršanih vremenskih prilika rad dnevnih centara produžili smo na tri sata - kaže Nataša Stanisavljević sekretarka za socijalnu zaštitu. - U ovim objektima beskućnici mogu da dobiju topli obrok, napitke i pakete odeće, a u Solunskoj mogu i da se okupaju. Od otvaranja ovih objekata 242 osobe su koristile usluge dnevnih centara. Svako ko se zatekne na ulici u stanju hitne socijalne potrebe, biće adekvatno zbrinuto.\nSekretarijat za socijalnu zaštitu dao je nalog ustanovama socijalne zaštite da budu u stanju pripravnosti, da hitno stave u punu funkciju sve kapacitete, te da po potrebi organizuju dežurstva.\nbeskućnici smeštaj produženo radno vreme Crveni krst


BAJRIĆ ZA HAYAT: ZA IZGRADNJU AERODROMA U BIHAĆU NEOPHODNO JE 100 MILIONA MARAKA | Hayat.ba\nBAJRIĆ ZA HAYAT: ZA IZGRADNJU AERODROMA U BIHAĆU NEOPHODNO JE 100 MILIONA MARAKA\nUlaganja u infrastrukturu trebala bi biti u vrhu prioriteta jer su dobra putna i željeznička komunikacija, ali i infrastruktura zračnog prometa, preduvjet ekonomskog napretka Federacije.\nIzgradnja aerodroma u Bihaću bila bi od velike koristi, kako za Unsko-sanski kanton, tako i za cijelu BiH.\nNa tom projektu se uveliko radi, a federalna ministrica okoliša i turizma Edita Đapo prije nekoliko dana dala je okolišnu dozvolu za izgradnju ovog aerodroma.\nZa ovaj projekat, prema procjenama, neophodno je 100 miliona maraka, a on je jedan od ključnih strateških projekata koje je neophodno realizovati u smislu budućeg razvoja tog dijela BiH i zračnog povezivanja s Evropom i svijetom, kazao je Adnan Bajrić vršilac dužnosti direktora Javnog preduzeća Aerodrom Bihać. Istakao je da, ukoliko sve bude kako je planirano i osiguraju neophodne dozvole i finansijska sredstva, aerodrom bi mogao biti završen već 2022. ili 2023. godine.


Preuzeli skupštinske mandate, a plate primaju u Savjetu ministara - Istinito.com - Ne budi ovca!\nPočetna > BIH > Politika > Preuzeli skupštinske mandate, a plate primaju u Savjetu ministara\nPreuzeli skupštinske mandate, a plate primaju u Savjetu ministara\n15. Januara 2019. Istinito663Leave a Comment on Preuzeli skupštinske mandate, a plate primaju u Savjetu ministara\nPredsjedavajući Savjeta ministara BiH Denis Zvizdić i četiri ministra koji su preuzeli mandate u Parlamentarnoj skupštini BiH – Dragan Mektić, Mirko Šarović, Igor Crnadak i Adil Osmanović i dalje plate primaju u Savjetu ministara, potvrđeno je u Ministarstvu finansija i trezora BiH.\nMektić je ministar bezbjednosti, Šarović je ministar spoljne trgovine i ekonomskih odnosa, Crnadak ministar inostranih poslova, a Osmanović ministar civilnih poslova u Savjetu ministara.\nNjihove plate, u zavisnosti od staža, naknada za prevoz i odvojeni život, iznose oko 5.000 KM.\n“Za sada su sa platnog spiska skinuti samo bivši ministar transporta i komunikacija Ismir Jusko, koji je imenovan za kantonalnog ministra, te bivši zamjenik ministra odbrane Boris Jerinić, koji je trenutno vršilac dužnosti zamjenika gradonačelnika Doboja”, kažu u Ministarstvu finansija i trezora.\nHrvatski član Predsjedništva BiH Željko Komšić izjavio je da bez usvajanja Prijedoga godišnjeg nacionalnog programa za NATO nema podrške mandataru za sastav novog saziva Savjeta ministara.\nSavjet ministara je na današnjoj sjednici skinuo sa dnevnog reda Prijedlog godišnjeg nacionalnog programa za NATO i vratio ga na usaglašavanje Komisiji za NATO koja ga je ranije usvojila, iako nisu prisustvovali srpski članovi.\nKomšić je ranije prihvatio SNSD-ovog Zorana Tegeltiju kao jedinog kandidata za predsjedavajućeg Savjeta ministara, ali je nedavno postavio novi uslov i izjavio da odlazeći Savjet ministara sa Zvizdićem na čelu ostane u tehničkom mandatu i naredne četiri godine.\nSrpski član i predsjedavajući Predsjedništva BiH Milorad Dodik ranije je izjavio da ne vidi nijedan razlog za zasjedanje Predsjedništva prije nego što bude riješeno pitanje imenovanja predsjedavajućeg Savjeta ministara.\nOn je rekao da je zakon već prekršen jer, iako su obavljene konsultacije i rečeno da nije sporno da je kandidat Tegeltija, on nije predložen.\n“Kada me ostala dva člana Predsjedništva obavijeste da su spremni da bude donesena odluka, spreman sam za sjednicu. Do tada nema potrebe”, izjavio je ranije Dodik.\nPredsjedavajući Kluba poslanika SNSD-a u Predstavničkom domu parlamenta BiH Staša Košarac pozvao je ministre u tehničkom mandatu Šarovića, Mektića i Crnatka da podnesu ostavke na ministarske pozicije i preuzmu poslaničke mandate koje im je povjerio narod Republike Srpske.\n“Njihovo dalje zadržavanje u odlazećem Savjetu ministara predstavlja podršku politici ucjena i uslovljavanja koju sprovode Izetbegovićeva SDA, Komšić i dio predstavnika međunarodne zajednice u Sarajevu”, rekao je Košarac.\nDavor Dragičević poručio da neće odustati